The Eternal | Greek Rebels\nnano designs 468×60 - 468|60|nano designs 468×60||https://www.facebook.com/Nanodesignart/|bothamadeus banner greekrebels 2 - 468|60|amadeus banner greekrebels 2|||bothwhale-468×60 - 468|60|whale-468×60|||bothvinylmonster468x60 - 468|60|vinylmonster468x60||http://www.vinylmonster.gr/|bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothPsychotic Waltz_Ath_468x60 - 468|60|Psychotic Waltz_Ath_468x60|||bothRODSTUDIOS-468×60-BANNER - 468|60|RODSTUDIOS-468×60-BANNER|||both\namadeus banner greekrebels 1 - 728|90|amadeus banner greekrebels 1|||bothwhale_728x90 - 728|90|whale_728x90|||bothnano designs 728×90 - 728|90|nano designs 728×90||https://www.facebook.com/Nanodesignart/|bothPsychotic Waltz_Ath_728x90 - 728|90|Psychotic Waltz_Ath_728x90|||bothRodStudios_728x90 - 728|90|RodStudios_728x90|||bothhaursen2 - 728|90|haursen2||https://www.facebook.com/HaursensGuitarWorkshop/|both\nΜια εκ των αγαπημένων μου μπαντών που προέρχονται από την ήπειρο της Ωκεανίας και συγκεκριμένα από την Αυστραλία, κυκλοφορούν ένα νέο αριστούργημα. Ο λόγος για τους The Eternal, τους οποίους έχω την τύχη να παρακολουθώ την πορεία τους από την αρχή. Έπειτα από ένα δισκογραφικό κενό πέντε ετών, επιστρέφουν για να καταπλήξουν με το “Waiting For The Endless Dawn”. Έτσι, επικοινώνησα με τον Mark Kelson, mastermind του συγκροτήματος και παλιό φίλο και τα είπαμε ένα χεράκι.\nΓεια σου Mark, συγχαρητήρια για το καινούριο album των The Eternal, “Waiting For The Endless Dawn”. Πώς νιώθετε τώρα που κυκλοφόρησε επιτέλους;\nΝιώθουμε πολύ καλά, η στιγμή πριν κυκλοφορήσει ένα album μετά από χρόνια δουλειάς είναι πάντα δύσκολη, ειδικά όταν είσαι μέσα σε όλη τη διαδικασία της παραγωγής και της κυκλοφορίας όπως εμείς.\nΤι ανταπόκριση έχετε λάβει μέχρι τώρα από τον Τύπο και τους οπαδούς ανά τον κόσμο;\nΈχουμε δεχτεί φοβερή ανταπόκριση, είμαι ακόμα λίγο σοκαρισμένος απ’ όλο αυτό. Όταν κυκλοφορήσαμε τα δύο πρώτα singles δεν ήμουν σίγουρος για τις αντιδράσεις, αλλά μόλις βγήκε το album οι ανησυχίες έφυγαν αμέσως. Ξέρω ότι πολλοί στη βιομηχανία λένε ότι η μουσική σε φυσική μορφή έχει πεθάνει. Ίσως οικονομικά αλλά σίγουρα όχι δημιουργικά αφού ο κόσμος φαίνεται ακόμα να λαχταράει δουλειές σαν αυτές. Είμαι φοβερά χαρούμενος μέχρι τώρα.\nΊσως εδώ στην Ελλάδα το κοινό δεν γνωρίζει τους The Eternal. Θα ήθελες να συστήσεις τα μέλη και να δώσεις ένα μικρό βιογραφικό;\nΦυσικά, δημιουργηθήκαμε το 2003, οπότε τώρα γιορτάζουμε τα 15 χρόνια ύπαρξης. Είμαι το μόνο ιδρυτικό μέλος, μαζί μου είναι ο David Langlands στο μπάσο ο οποίος βρίσκεται στο συγκρότημα εδώ και 10 χρόνια και το album “Kartika”. Ο Marty O’Shea είναι μαζί μας από το δεύτερο album “Sleep Of Reason” και ο Richie Poate μόλις ηχογράφησε το πρώτο του album μαζί μας στην κιθάρα αλλά βρίσκεται μαζί μας εδώ και δύο χρόνια. Ο Martin Powell είναι ο πληκτράς μας στο studio στα δύο τελευταία album, τον οποίο οι περισσότεροι ξέρετε από τους My Dying Bride και Cradle Of Filth.\nΠώς θα περιέγραφες τη μουσική σας σε ένα άτομο που δεν έχει σας έχει ακούσει;\nΕπική, σινεματική, σκοτεινή, heavy και μελαγχολική. Αυτά νομίζω ότι τη συνοψίζουν.\nΠοιες θα έλεγες ότι είναι οι μεγαλύτερες επιρροές του συγκροτήματος και οι δικές σου προσωπικά;\nΔουλεύω σαν μουσικός παραγωγός, οπότε έχω ευρύ φάσμα ακουσμάτων. Λατρεύω τη μουσική, μπορώ να ακούσω Rush και μετά από λίγο Napalm Death. Όσο για τους The Eternal, θα έλεγα τη doom σκηνή της Αγγλίας στα ’90s… ParadiseLost, Anathema, My Dying Bride.. Εκείνη την περίοδο αυτό ήταν πολύ διαφορετικό από τα υπόλοιπα. Θυμάμαι να πηγαίνω στο underground metal δισκάδικο στη Μελβούρνη και να αγοράζω το “Serenades” των Anathema και το “As The Flower Withers” των My Dying Bride. Ήμουν 17-18 ετών τότε και μου πήρε τα μυαλά, ένιωσα να συνδέομαι με το βαρύ συναισθηματικό περιεχόμενο της μουσικής. Έπαιζα ήδη μελωδικά και μπορεί να ήμουν μέλος σε μια grindcore μπάντα επειδή ήταν το μόνο που μπορούσα να βρω τότε, αλλά ήξερα ότι αυτό θα άλλαζε. Νομίζω ότι το νέο μας album κάνει ένα υγιές νεύμα σε αυτές τις επιρροές. Είμαστε παγιδευμένοι μέσα στις τέλειες παραγωγές αλλά αυτή η ωμότητα συναισθημάτων που υπάρχει σε αυτές τις κυκλοφορίες εκείνης της εποχής πιθανώς είχε ένα μακρόβιο αντίκτυπο σε αυτό που κάνω σήμερα αν και ακούω τόση περισσότερη μουσική.\nΤο “Waiting For The Endless Dawn” έρχεται μετά από ένα διάλειμμα πέντε ετών από την κυκλοφορία του “When The Circle Of Light Begins To Fade”. Τι συνέβη στο μεσοδιάστημα για το συγκρότημα;\nΚάναμε μία περιοδεία για το “When The Circle…” στην Αυστραλία μαζί με Amorphis, Katatonia και Paradise Lost. Επίσης κυκλοφορήσαμε ένα live album, το “Circle Of Live”, το οποίο έχει υλικό απ’ όλη την καριέρα μας. Επίσης έκανα ένα solo album, το “Resurgence”, και δουλεύουμε το “Waiting For The Endless Dawn” εδώ και τρία χρόνια. Ήμασταν δηλαδή απασχολημένοι, αλλά το διεθνές προφίλ μας από το “Kartika” και μετά είχε πέσει λόγω απουσίας διεθνούς label, αλλά τώρα συνεργαζόμαστε με την Inverse Records και πάει εξαιρετικά.\nΠοιες νομίζεις ότι είναι οι μεγαλύτερες διαφορές μεταξύ αυτών των δύο κυκλοφοριών;\nΣαν στιχουργός μου αρέσει πολύ το “When The Circle…”, είναι πολύ εγκάρδιο και οδυνηρό για εμένα να το ακούω, πραγματικά γύμνωσα την ψυχή μου σε αυτό. Μουσικά πιστεύω ότι συνόψισε όλα τα album μας μέχρι εκείνο το σημείο και μας ελευθέρωσε ώστε να προχωρήσουμε μπροστά. Είχε κάποια από τα doom στοιχεία του “Kartika” και κάποια από τα rock στοιχεία του “Under A New Sun”, αλλά αν το ακούσεις νομίζω ότι μπορείς να διακρίνεις ότι πηγαίναμε εκεί που βρισκόμαστε τώρα. Το τελευταίο studio album, αλλά και το live album, πραγματικά με έβαλαν σε ένα μονοπάτι ώστε να ανακαλύψω εκ νέου τη μπάντα και το τι είμαστε.\nΕπίσης, τι σε έκανε να ονομάσεις το album έτσι; Υπάρχει κάποια γενική έννοια ή κάποιο κρυφό νόημα πίσω από τον τίτλο;\nΤο αστείο είναι ότι για τα albumτων The Eternal δεν σκέφτομαι τους τίτλους, απλά εμφανίζονται. Το “Waiting For The Endless Dawn” μιλάει για τη λαχτάρα της εσωτερικής γαλήνης από τις αναταραχές της ζωής, αλλά συχνά μπορούμε να περιμένουμε για μια καλύτερη μέρα όταν μας προσπερνούν όλα γύρω μας. Το γρασίδι είναι πάντα πιο πράσινο κάπου αλλού, αλλά ζούμε σε μία εγωιστική κοινωνία ενώ όλοι περιμένουμε πάντα κάτι καλύτερο.\nΣε αυτό το album κάνει την παρθενική του εμφάνιση ο Richie Poate. Πες μας μερικά πράγματα γι’ αυτόν και πόσο σημαντική ήταν η συμβολή του σε αυτό;\nΟ Richie είχε ένα μεγάλο αντίκτυπο στο συγκρότημα. Είναι γνωστός στην Αυστραλία για τους Dreadnought με τους οποίους είναι πολύ επιτυχημένος εδώ, οπότε είναι ένας τραγουδοποιός με μεγάλη δισκογραφία και να τον έχουμε στο συγκρότημα όπου εγώ ήμουν ο κύριος συνθέτης είναι αναζωογονητικό. Είμαστε και οι δύο δημιουργικοί και λατρεύουμε το να γράφουμε και να ηχογραφούμε, οπότε μπορείς να πεις ότι έχουμε αναπτύξει μία ίση συνεργασία το οποίο είναι πρωτόγνωρο για εμένα. Ήρθε όταν το album είχε ήδη ξεκινήσει, αλλά έγινε συμπαραγωγός μαζί με εμένα. Είναι ένας εξαιρετικός μουσικός και πραγματικά ανυπομονώ να γράψω το νέο album μαζί του από την αρχή.\nΤο “Waiting For The Endless Dawn” είναι το πρώτο album στο οποίο έκανες όλη τη παραγωγή και μίξη. Ήταν αυτό το σχέδιο από την πρώτη στιγμή ή απλά έγινε;\nΈκανα την παραγωγή και μίξη στο προηγούμενο album επίσης, αλλά αυτό είναι το πρώτο που γίνεται αποκλειστικά στο studio μου. Ναι, αυτό ήταν το σχέδιο και πολύ πιθανόν αυτό θα γίνεται από εδώ και πέρα. Μας επιτρέπει να έχουμε ένα ολοκληρωτικά δημιουργικό έλεγχο και μας αφήνει χρόνο για να αναπτύξουμε τη μουσική. Σε μια βιομηχανία που δεν υπάρχει πολύ budget, είμαστε πολύ τυχεροί που έχω αυτή την ικανότητα επειδή μας δίνει μεγάλη ελευθερία. Κάνω παραγωγές σε album διάφορων συγκροτημάτων αυτή την περίοδο, οπότε είμαι τυχερός να δουλεύω σε αυτό που απολαμβάνω.\nΠοιοι είναι υπεύθυνοι για το mastering και το εξώφυλλο του album; Έχετε δουλέψει μαζί τους στο παρελθόν;\nΟ φοβερός Joseph Carra στο Crystal Mastering, πολύ προσγειωμένος τύπος ο οποίος δούλεψε και στο ντεμπούτο μας “The Sombre Light Of Isolation”. Βολεύει πολύ που είναι σε απόσταση δέκα λεπτών από το studio μου. Το artwork έγινε από την Barnel Photography στην Αμερική, του Bairon Rivera. Είδα τη φωτογραφία του με τίτλο “New Dawn” και ταίριαξε γάντι. Μου αρέσει πάρα πολύ το εξώφυλλο, πολύ ταλαντούχος φωτογράφος.\nΓυρίσατε ένα καταπληκτικό videoclip, σαν μίνι ταινία, για το “The Wound”. Πες μας μερικά πράγματα γι’ αυτό.\nΤο γυρίσματα και παραγωγή του “The Wound” έγιναν στην Πορτογαλία από τον περίφημο κινηματογραφιστή Guilherme Henriques. Είναι μία ιστορία για την απώλεια, την αποσύνδεση και την προσπάθεια συμφιλίωσης. Ήταν υπέροχο να έχουμε κάποιον έξω από το συγκρότημα για να δώσει τη δική του ερμηνεία για το τραγούδι επειδή τότε πραγματικά έχεις μία δημιουργική κατάσταση στην οποία η τέχνη του τραγουδιού εκφράζεται με δύο διαφορετικά μέσα. Αναλογιζόμενος τους περιορισμούς του budget, ο Guilherme και η ομάδα του στην Πορτογαλία έκαναν μία φανταστική δουλειά. Είναι πραγματικά δύσκολο να φτιάξεις ένα συνεκτικό κομμάτι βρισκόμενος στην άλλη πλευρά του πλανήτη από τον άλλον και περάσαμε κάποιες δύσκολες στιγμές, αλλά τα καταφέραμε. Πιστεύω ότι το videoσυμπληρώνει πολύ καλά το τραγούδι και πραγματικά φέρνει το σινεματικό στοιχείο στην πρώτη γραμμή.\nΥπάρχουν επίσης μερικοί καλεσμένοι στο album. Για παράδειγμα, ο Mikko Kotamäki των Swallow The Sun εμφανίζεται στο “In The Lilac Dusk ”που βγήκε και σε lyric video. Πώς προέκυψε αυτή η συνεργασία;\nΞεκινήσαμε με την Firebox Records, όπως και οι Swallow The Sun, και έχουμε παίξει μαζί αρκετές φορές τα προηγούμενα χρόνια. Πάντα ήμουν φίλος με τον Mikko και λάτρευα τη φωνή του, οπότε όταν ξεκίνησα να γράφω το “In The Lilac Dusk” ήξερα ότι τον ήθελα να τραγουδήσει και είμαι χαρούμενος που είπε το ναι. Η Emily Saaen συμμετέχει σε γυναικεία φωνητικά από το “Kartika” και μετά, είναι μία πολύ ταλαντούχα τραγουδίστρια και καθηγήτρια φωνητικής και φυσικά καλή φίλη εδώ και καιρό. Επίσης φέραμε μια βιολίστρια, την Erica Kennedy, η οποία έχει δουλέψει με τη Συμφωνική Ορχήστρα της Μελβούρνης. Η δουλειά της είναι επίσης εκπληκτική.\nΟ Martin Powell( ex-My Dying Bride, ex-Cradle Of Filth) συμμετέχει στα πλήκτρα σε αυτό το album. Δουλέψατε μαζί και στο “When The Circle…”. Θεωρείται πλέον το πέμπτο μέλος του συγκροτήματος;\nΟ Martin κι εγώ έχουμε μία μακριά μουσική σχέση, αρχικά στα τέλη των ’90s με τους Cryptal Darkness. Μετά ήταν ο περιοδεύων πληκτράς στη μπάντα που είχα με τον Duncan Patterson (ex–Anathema), τους Alternative 4, όπως και στις δύο τελευταίες The Eternal κυκλοφορίες. Θα ήθελα να τον θεωρώ μέλος μας, αλλά έχει απομακρυνθεί από τη μουσική βιομηχανία οπότε δεν ξέρω τι θα φέρει το μέλλον γι’ αυτή τη συνεργασία. Είναι όμως ένας από τους καλύτερους φίλους μου, ένας φανταστικός και αληθινός μουσικός, όπως και ένα μεγάλο κομμάτι του ήχου αυτού του δίσκου.\nΦαίνεται πως οι The Eternal έχουν ένα ιδιαίτερο δέσιμο με τη Φινλανδία. Η πρώτη σας εταιρεία για τις τρεις πρώτες κυκλοφορίες σας ήταν η Firebox Records που εδρεύει εκεί και τώρα ανήκετε στο δυναμικό της Inverse Records, επίσης από αυτή τη χώρα. Ήταν κάτι που έγινε τυχαία ή δεν το σκέφτηκες ποτέ αυτό στο παρελθόν;\nΦαίνεται πως έχουμε, τους αρέσει η αργή και σκοτεινή μουσική. Δεν ξέρω γιατί καταλήγουμε με συμβόλαια στη Φινλανδία, ίσως είναι οι μόνοι αρκετά πιωμένοι ώστε να μας υπογράψουν (γέλια). Αλλά μου αρέσει να δουλεύω με Φινλανδούς και είμαι πολύ ευχαριστημένος μέχρι στιγμής από την Inverse Records. Εξαιρετικά παιδιά.\nΘα ανεβείτε στη σκηνή για περιοδεία ή μεμονωμένες συναυλίες;\nΕλπίζουμε σε περιοδεία. Θα ξεκινήσουμε πρόβες αυτή τη βδομάδα και ακολουθούν συναυλίες στην Αυστραλία. Ελπίζω να μπορέσουμε να κάνουμε και μία ευρωπαϊκή περιοδεία αν η ανταπόκριση για το albumσυνεχίζει να είναι καλή.\nΕυχαριστώ πολύ για τη συνέντευξη Mark. Μπορείς να την κλείσεις όπως θες.\nΕυχαρίστησή μου. Σε ευχαριστώ για τη στήριξη. Οι αναγνώστες σας ελπίζω να αφιερώσουν λίγο χρόνο να ακούσουν το “Waiting For The Endless Dawn”. Τα λέμε στην περιοδεία!\nMark Kelson – Κιθάρες, Φωνητικά\nMarty O’Shea – Τύμπανα\nDave Langlands – Μπάσο\nRichie Poate – Κιθάρες\nThe Sombre Light Of Isolation, 2004\nSleep Of Reason, 2006\nUnder A New Sun, 2011\nWhen The Circle Of Light Begins To Fade, 2013\nWaiting For The Endless Dawn, 2018\nBelzebubs: Μπήκαν στο στούντιο για την ηχογράφηση του ντεμπούτου τους με τη Century Media


Μπέος: "Το ολλανδικό πρωτάθλημα είναι... μικρό για τον Δουβίκα" | Novasports\nΜπέος: "Το ολλανδικό πρωτάθλημα είναι... μικρό για τον Δουβίκα"\nΟ Αχιλλέας Μπέος σε συνέντευξη του έριξε μια επική ατάκα για την…συμβουλή που είχε δώσει στον Τάσο Δουβίκα.\nΟ Αχιλλέας Μπέος σε συνέντευξη του έριξε μια επική ατάκα για την… συμβουλή που είχε δώσει στον Τάσο Δουβίκα.\nΟ ισχυρός άνδρας του Βόλου μιλώντας στον Metropolis ανέφερε χαρακτηριστικά για τον νεαρό επιθετικό.\n«Είναι συγκινητικό. Με ευχαρίστησε. Όταν τον πρότειναν το καλοκαίρι και είπα ναι, τον φώναξα και του είπα αν δεν παίξεις εθνική Ελλάδας θα είσαι ο πρώτος μαλ@@@ στην Ελλάδα. Πήρα τον Μποροβήλο και του είπα είναι δυνατόν να αφήσατε αυτό το παιδί να φύγει; Πιστεύω ότι το ολλανδικό πρωτάθλημα είναι μικρό γι’ αυτόν τον παίκτη. Όταν επιλέγω κάποιον και δεν πετύχει, έχω αποτύχει εγώ. Έχω γνώση για το μενού της ομάδας μου. Δεν αφήνουμε τίποτα στην τύχη. Δεν είμαι ειδικός, αλλά έχω μία άποψη».\nΜετά ρωτήθηκε για την «κόντρα» του με τον Αλέξη Κούγια. «Δεν τον έριξα εγώ. Το Σάββατο το βράδυ και την Κυριακή πήρα τον γιατρό μου να μου δώσει… δύο χαπάκια για να κοιμηθώ. Έχω βιώσει υποβιβασμό με την ομάδα της καρδιάς μου τον Πανιώνιο και ξέρω τι σημαίνει. Τόσο ο Βόλος, όσο και εγώ, δεν αναφερθήκαμε στην Λάρισα, δεν είχαμε τίποτα απέναντί τους. Η ομάδα στάθηκε στο ύψος των περιστάσεων στον αγωνιστικό χώρο, για να μην δώσουν το παραμικρό δικαίωμα. Όσον αφορά τον Κούγια, έκανα μία δήλωση από τον Δεκέμβριο να βάλει ο Θεός τον χέρι του να σωθεί η Λάρισα γιατί ο Κούγιας θα κάνει ένα πρωτάθλημα άνω κάτω. Είναι αυτός ο χαρακτήρας του. Είναι ο κύριος υπεύθυνος για τον υποβιβασμό. Η ζωή είναι ένας κύκλος. Ο κάθε άνθρωπος παίρνει αυτό που του αξίζει. Πήρε αυτό που του αξίζει».\nΜετά είπε πως «εγώ οδηγήθηκα στη φυλακή, κατηγορήθηκα και μετά εισέπραξα αυτό που μου αξίζει. Να γίνω δήμαρχος στην 5η μεγαλύτερη πόλη της Ελλάδας. Σαν παράγοντας αν είμαι καλός το αποδεικνύουν τα πράγματα. Όπως και για τον γνωστό γηραλέο ποινικολόγο. Αυτό είναι το επίπεδό του. Έγινε ένα επεισόδιο στο παιχνίδι και φεύγει ο Κούγιας από τον πάγκο της ομάδας του και φτύνει. Ο όχλος μπορεί να πει πέντε κουβέντες. Όλοι έχουμε ακούσει. Αυτός πήγε στα κάγκελα και έφτυσε τον κόσμο. Στην ανακοίνωση λέει για εμένα και τον Γαβαλά. Αν το πεις αυτό σε 100 εχθρούς μου δεν νομίζω να το πιστέψει κανένας. Τα… γούστα μου δεν είναι ο Κούγιας, αν θέλει να κλειστούμε σε ένα δωμάτιο να δούμε ποιος είναι ο άντρας. Τελειώσαμε με αυτή την ιστορία. Αρκετά δυσφήμισε το ποδόσφαιρο. Βρείτε έναν παράγοντα να έχει κάνει τόσες δηλώσεις. Μιλάμε για χιλιάδες. Ευτυχώς καταλάβατε και εσείς οι δημοσιογράφοι…».


Επενδύει στην όξυνση ο Γιώργος Γκούμας - Kalamata Journal\nΠέμπτη, 30 Νοεμβρίου 2017 15:52\nΕπενδύει στην όξυνση ο Γιώργος Γκούμας\nΠΡΟΕΚΛΟΓΙΚΗ ΟΜΙΛΙΑ ΓΙΑ ΤΟ ΕΠΙΜΕΛΗΤΗΡΙΟ\nΠροσωπική επίθεση στον υποψήφιο πρόεδρο του Επιμελητηρίου, Βαγγέλη Ξυγκώρο, εξαπέλυσε χθες το βράδυ, στην ομιλία του ενόψει των εκλογών για τη νέα διοίκηση του Επιμελητηρίου, ο έτερος υποψήφιος πρόεδρος Γιώργος Γκούμας. Η ομιλία του Γιώργου Γκούμα αποκαλύπτει μια προσπάθεια όξυνσης του κλίματος από την πλευρά του επικεφαλής του «Νέου Επιμελητήριου», ο οποίος είπε ότι λυπάται για τον Βαγγέλη Ξυγκώρο γιατί, όπως συνέχισε, παίζει τον άχαρο ρόλο της συνέχισης του έργου του Γιώργου Καραμπάτου. Επίσης ισχυρίστηκε ότι ο Βαγγέλης Ξυγκώρος δεν νοιάζεται για το Επιμελητήριο αλλά πάει να το χρησιμοποιήσει για να αναδειχθεί ως πολιτικός. Ανέφερε επίσης ότι οι προηγούμενες διοικήσεις απαξίωσαν συνειδητά το Επιμελητήριο για να μη χάσουν κάποιοι την εξουσία και τις καρέκλες τους…\nΗ ομιλία έγινε στο ξενοδοχείο «Horizon Blue» και έχει ως εξής: «Σας ευχαριστώ για την αποψινή σας παρουσία.\nΣας ευχαριστώ από τα βάθη της καρδιάς μου, γιατί ανταποκριθήκατε στο κάλεσμα μας για την αναγέννηση του Επιμελητηρίου μας, για την ανάπτυξη του τόπου μας, για το μέλλον της Μεσσηνίας!\nΕυχαριστώ τους υποψηφίους του συνδυασμού μας, οι οποίοι με αίσθημα ευθύνης ανταποκρίθηκαν στην πρόσκληση μου και μοιράζονται το όραμα μου για ένα Νέο Επιμελητήριο.\nΌλοι εμείς πιστεύουμε βαθύτατα ότι το Επιμελητήριο Μεσσηνίας μπορεί να μετατραπεί σε μοχλό ανάπτυξης του τόπου μας.\nΑλλά για να συμβεί αυτό χρειάζεται να αλλάξει η διοίκησή του.\nΑπαιτείται ένα Νέο Επιμελητήριο!\nΤο Επιμελητήριο σήμερα είναι μια προέκταση του Δημοσίου.\nΑυτό δεν μπορεί να συνεχιστεί!\nΟ κατεξοχήν θεσμικός εκφραστής της ιδιωτικής οικονομίας, δεν μπορεί να είναι ένα πιστό αντίγραφο του Δημοσίου.\nΤο Επιμελητήριο δεν μπορεί να είναι «τσιφλίκι» εκπροσώπησης προσωπικών συμφερόντων.\nΤο Επιμελητήριο πρέπει να βάζει σε πρώτο πλάνο τη Μεσσηνία και τους ανθρώπους της.\nΤους επαγγελματίες και τις επιχειρήσεις του τόπου μας.\nΠρέπει να βάζει σε πρώτο πλάνο:\nΤην προώθηση της καινοτομίας και της επιχειρηματικότητας,\nΤη διεκδίκηση των έργων υποδομής,\nΤην πολύπλευρη τουριστική ανάπτυξη,\nΤην στήριξη όσων έπληξε η κρίση,\nΤην αναζήτηση νέων χρηματοδοτικών εργαλείων από την Ευρωπαϊκή Ένωση.\nΤι από όλα αυτά έπραξαν οι προηγούμενες διοικήσεις του Επιμελητηρίου;\nΤα στοιχεία δείχνουν ότι απαξίωσαν το Επιμελητήριο στα μάτια των επαγγελματιών του τόπου μας. Σήμερα περισσότεροι από τους μισούς εγγεγραμμένους στο Επιμελητήριο δεν έχουν ανανεώσει τις συνδρομές τους.\nΚαι δεν ευθύνεται μόνο η οικονομική κρίση γι’ αυτό.\nΚυρίως ευθύνεται η συνειδητή απαξίωση ενός θεσμικού οργάνου, για να διατηρούν κάποιοι την εξουσία και τους τίτλους.\nΚαι σήμερα ο κ. Καραμπάτος βρήκε το συνεχιστή αυτής της πολιτικής στο πρόσωπο του κ. Ξυγκώρου.\nΛυπάμαι πραγματικά που ένας νέος επαγγελματίας δέχθηκε να παίξει αυτόν τον άχαρο ρόλο.\nΩς επιχειρηματίας έχω μάθει να μιλάω τη γλώσσα της αλήθειας.\nΝα χτίζω σχέσεις εμπιστοσύνης με τους πελάτες και τους προμηθευτές μου.\nΈχω μάθει να υπόσχομαι μόνο όσα μπορώ να πραγματοποιήσω.\nΔεν είμαι πολιτικός και δεν με ενδιαφέρει να αναδειχθώ ως πολιτικός μέσα από το θεσμό του Επιμελητηρίου.\nΤο Επιμελητήριο δεν είναι σκαλοπάτι για πολιτική ανέλιξη, αλλά ένα βήμα προσφοράς στον τόπο μας και προώθησης των συμφερόντων των μελών του.\nΤο Επιμελητήριο δεν είναι εργαλείο αποκόμισης προσωπικών οφελών. Δεν θέλουμε μισθούς και αποζημιώσεις. Θέλουμε διαφάνεια και να σπάσουμε το κατεστημένο που τόσα χρόνια έχει οδηγήσει το Επιμελητήριο σε ένα απαξιωμένο γραφειοκρατικό θεσμό.\nΤο Επιμελητήριο δεν είναι μηχανισμός δημοσίων σχέσεων, αλλά ένας οργανισμός όπου με συλλογική δουλειά και όλοι μαζί θα βάλουμε σε πρώτο πλάνο τη Μεσσηνία.\nΤο προηγούμενο χρονικό διάστημα συναντήσαμε τους φορείς της Τοπικής Αυτοδιοίκησης.\nΚαι θα συνεχίσoυμε και τις επόμενες ημέρες αυτές τις εποικοδομητικές συναντήσεις. Μας ενδιαφέρει να ακούσουμε και να μας ακούσουν.\nΌλοι μας μετέφεραν την επιθυμία τους να συνεργαστούμε στενά.\nΌλοι ζήτησαν ένα ζωντανό Επιμελητήριο, περισσότερο δραστήριο.\nΚαι τους απαντήσαμε ότι μπορούμε όλοι μαζί να δουλέψουμε από κοινού για τα κοινά μας συμφέροντα.\nΤους εξηγήσαμε το Master Plan του συνδυασμού μας για τη Μεσσηνιακή οικονομία.\nΣήμερα από αυτό εδώ το βήμα θα αναλύσω τους έξι άξονες του προγράμματός μας σε όλους εσάς.\nΟ πρώτος άξονας έχει ως στόχο η Μεσσηνία να γίνει Πύλη της Καινοτομίας και της Επιχειρηματικότητας.\nΘα ενισχύσουμε τους δεσμούς των Πανεπιστημιακών ιδρυμάτων της Περιφέρειας Πελοποννήσου με την Μεσσηνιακή οικονομία.\nΑπό κοινού θα προωθήσουμε ένα μακροπρόθεσμο αναπτυξιακό\nπλάνο στηριγμένο στα ανταγωνιστικά πλεονεκτήματα του τόπου μας.\nΘα προωθήσουμε καινοτόμες γεωργικές καλλιέργειες, ειδικά για τους νέους αγρότες.\nΣτους νέους αγρότες θα πρέπει να δώσουμε την ευκαιρία να γνωρίσουν νέες παραγωγικές δυνατότητες, που να μπορούν να σταθούν ανταγωνιστικά στις διεθνείς αγορές.\nΘα δημιουργήσουμε θερμοκοιτίδα επιχειρηματικότητας και καινοτομίας στους τομείς της τοπικής οικονομίας, όπως είναι ο αγροδιατροφικός τομέας και ο τουρισμός.\nΓια να το πετύχουμε θα συστρατεύσουμε όλα τα Μεσσηνιακά μυαλά τα οποία είναι πολλά και αξιόλογα. Μεσσήνιους επιστήμονες και επαγγελματίες, εντός και εκτός Ελλάδας που γνωρίζουν τον τόπο τους και τον αγαπούν. Που θέλουν να προσφέρουν στην ανάπτυξη του τόπου μας.\nΟ δεύτερος άξονας του προγράμματος μας αφορά την εξωστρέφεια για τη Μεσσηνία του 21ου Αιώνα\nΠρωταρχικός στόχος η δημιουργία σχεδίου ανάπτυξης του Brand Name “Μεσσηνία“. Το Brand Name δεν αφορά μόνο την προσέλκυση νέων τουριστών. Ένα ισχυρό brand name προσελκύει επενδύσεις, αλλά θα καταστήσει παγκοσμίως αναγνωρίσιμα και τα αγροτικά μας προϊόντα.\nΣτο πλαίσιο της εξωστρέφειας θα αναζητήσουμε νέες εμπορικές διαδρομές για τα προϊόντα μας σε περιοχές που εκτιμούν την ελληνική διατροφή όπως είναι οι χώρες της Σκανδιναβίας, η Ρωσική αγορά και η Κίνα.\nΘα προσεγγίσουμε την προώθηση της ελιάς και του ελαιόλαδου στην Βόρεια Αμερική και τη Δυτική Ευρώπη με καινοτόμες ενέργειες.\nΓια τον λόγο αυτό σκοπεύουμε να προσκαλέσουμε εξειδικευμένες Πανεπιστημιακές σχολές από την Αμερική και τη Δυτική Ευρώπη προκειμένου να σχεδιάσουν εξειδικευμένο πρόγραμμα Marketing προώθησης της ελιάς και του ελαιόλαδου.\nΟ τρίτος άξονας του προγράμματος μας αφορά την Αξιοποίηση του συνόλου των Ευρωπαϊκών Χρηματοδοτικών Εργαλείων.\nΣτόχος μας είναι να αναζητήσουμε λύσεις χρηματοδότησης από την Ευρωπαϊκή Ένωση και την Ευρωπαϊκή Τράπεζα Επενδύσεων. Δεν αρκεί όμως η αναζήτηση χρηματοδότησης. Οι χρονοβόρες και οι κοστοβόρες διαδικασίες καθιστούν δύσκολο για μια μικρή επιχείρηση να τις διαχειριστεί με τους λιγοστούς πόρους που διαθέτει προκειμένου να συμμετάσχει σε κάποιο ευρωπαϊκό πρόγραμμα. Εκεί το Επιμελητήριο μας σε συνεργασία με όλους τους επίσημους θεσμικούς φορείς μπορεί να παίξει καθοριστικό ρόλο. Να γίνει ο σύμβουλος του μικρού επαγγελματία.\nΟ τέταρτος άξονας της πολιτικής μας αφορά την πολύπλευρη τουριστική ανάπτυξη.\nΗ Μεσσηνία τα τελευταία χρόνια γνωρίζει μια σημαντική ανάπτυξη στο χώρο του τουρισμού. Οι επενδύσεις που έχουν γίνει στο νομό μας έχουν αναβαθμίσει το τουριστικό προϊόν. Στον τομέα του τουρισμού έχουμε δύο επιλογές: ή θα επαναπαυθούμε σε όσα έχουμε τώρα ή θα αναζητήσουμε νέες ευκαιρίες. Ο συνδυασμός μας «Νέο Επιμελητήριο» είναι υπέρ του δεύτερου δρόμου.\nΘα αναζητήσουμε στενή συνεργασία με τους θεσμικούς φορείς για να προωθήσουμε:\nΤον εκσυγχρονισμό του Αεροδρομίου\nΤον περιφερειακό δακτύλιο της Μεσσηνίας\nΤον οδικό άξονα Καλαμάτας – Ριζόμυλου\nΤην σύνδεση της Καλαμάτας με την Ολυμπία Οδό\nΤην ανάπτυξη του Λιμανιού της Καλαμάτας ως port hub για την κρουαζιέρα\nΤην Αξιοποίηση του Λιμανιού της Κυπαρισσίας.\nΤα παραπάνω έργα υποδομής είναι απαραίτητα για διευρύνουμε το τουριστικό μας προϊόν, να μπορέσουμε να δεχθούμε περισσότερους επισκέπτες και να κινηθούν αυτοί με ασφάλεια και άνεση σε όλη την Μεσσηνία.\nΘα πρέπει να δώσουμε έμφαση στην ανάπτυξη του παράκτιου τουρισμού (yachting) με βάση τις μαρίνες. Η δημιουργία ενός δικτύου μαρίνων του νομού μας με την αξιοποίηση των τουριστικών λιμένων θα δώσει νέα πνοή στο τουριστικό προϊόν της Μεσσηνίας.\nΟι εναλλακτικές μορφές του τουρισμού θα διευρύνουν την τουριστική περίοδο.\nΗ ανάπτυξη του θρησκευτικού τουρισμού με την προώθηση του Μεσσηνιακού Ορθόδοξου Πάσχα ως μια μοναδική, εμπειρία με στόχο την προσέλκυση ορθόδοξων χριστιανών από όλο τον κόσμο. Αλλά και με τη δημιουργία των θρησκευτικών μονοπατιών με στόχο την ανάδειξη των εκκλησιών και των των μοναστηριών μας. Εδώ θα χρειαστούμε τη στήριξη της Ιεράς Μητρόπολης Μεσσηνίας και θα συνεργαστούμε στενά μαζί της και για την ανάδειξη της γιορτής της Υπαπαντής ως ένα εμβληματικό θρησκευτικό γεγονός σε εθνικό επίπεδο. Η Εκκλησία μας έχει προσφέρει σε κάθε γωνιά της Μεσσηνιακής γης θαυμάσια μνημεία, προσαρμοσμένα απόλυτα στη γεωγραφική θέση, το ανάγλυφο του εδάφους και το φυσικό μας τοπίο.\nΗ ανάπτυξη του βιωματικού τουρισμού που στηρίζεται στις αγροτικές παραδόσεις του τόπου μας όπως είναι το μάζεμα της ελιάς και η παραγωγή του ελαιόλαδου, του κρασιού και του ούζου.\nΗ ανάπτυξη του τουρισμού Τρίτης ηλικίας με την προσέλκυση συνταξιούχων από την Ευρώπη για διακοπές, την μίσθωση, την αγορά ή κατασκευή παραθεριστικής κατοικίας, λόγω των καλών κλιματολογικών συνθηκών που επικρατούν στον τόπο μας.\nΗ ανάπτυξη του συνεδριακού τουρισμού με την ενεργοποίηση του Γραφείου υποδοχής του Επιμελητηρίου μας με στόχο την προσέλκυση συνεδρίων.\nΤέλος θα ήθελα να κάνω ιδιαίτερη αναφορά στην Καλαμάτα. Στόχος μας είναι η Καλαμάτα να αναδειχθεί ως προορισμός όχι μόνο ως θερινών διακοπών, αλλά και ως προορισμός Σαββατοκύριακου για όλο τον χρόνο.\nΑυτό που στην διεθνή ορολογία του τουρισμού ονομάζεται ως City Break Destination.\nH αγορά του City Break είναι αρκετά δημοφιλής και οι πόλεις δέχονται έσοδα από τον τουρισμό καθ’ όλη τη διάρκεια του χρόνου. Ειδικά με τη μείωση του χρόνου της διαδρομής μεταξύ Αθήνας και Καλαμάτας, αλλά και με τους νέους αυτοκινητόδρομους, η Καλαμάτα μπορεί να διεκδικήσει ένα σοβαρό μερίδιο στον εσωτερικό τουρισμό ως προορισμός Σαββατοκύριακου.\nΠέμπτος άξονας των προγραμματικών μας εξαγγελιών αποτελεί η αξιοποίηση της περιουσίας του Επιμελητηρίου. Η περιουσία του Επιμελητηρίου παραμένει αναξιοποίητη για δεκαετίες.\nΣτόχος μας είναι η αξιοποίηση της προς δυο κατευθύνσεις:\nΗ πρώτη κατεύθυνση αφορά τη δημιουργίας πολυχώρων ανάδειξης της πολιτισμικής μας ταυτότητας, του διατροφικού μας πλούτου και της φυσικής ομορφιάς του τόπου μας.\nΗ δεύτερη κατεύθυνση αφορά τη δημιουργία ενός ολοκληρωμένου εκπαιδευτικού κέντρου όπου όλοι οι Μεσσήνιοι επαγγελματίες θα μπορούν να αποκτήσουν νέες ή να βελτιώσουν τις υπάρχουσες γνώσεις και δεξιότητες τους.\nΟ έκτος άξονας του προγράμματος μας αφορά την έμπρακτη υποστήριξη σε όλους τους επαγγελματίες της Μεσσηνίας\nΜε την ενεργοποίηση του Ταμείου Αλληλοβοήθειας και της δημιουργίας Νομικής Υπηρεσίας σε συνεργασία με τον Δικηγορικό Σύλλογο Καλαμάτας.\nΜε την διεκδίκηση βιώσιμων λύσεων για τα κόκκινα δάνεια και τον εξωδικαστικό συμβιβασμό σε άμεση και ουσιαστική συνεργασία με την Κεντρική Ένωση Επιμελητηρίων.\nΣτο σημείο αυτό θα ήθελα να κάνω μια ξεχωριστή αναφορά στις ΒΙΠΕ Καλαμάτας και Μελιγαλά. Σε συνεργασία με την διαχειρίστρια τράπεζα θα επιδιώξουμε την αναβάθμιση των παρεχόμενων υπηρεσιών. Αλλά θα πιέσουμε και για την κατασκευή και ολοκλήρωση των αντιπλημμυρικών έργων, όπου απαιτούνται ώστε να εξασφαλίζεται η απρόσκοπτη λειτουργία τους.\nΚυρίες και κύριοι, σας εξήγησα αναλυτικά το πρόγραμμα μας. Για την καινοτομία, την εξωστρέφεια, την πολύπλευρη τουριστική ανάπτυξη, για τα ευρωπαϊκά κονδύλια, την αξιοποίηση της περιουσίας του Επιμελητηρίου, την έμπρακτη υποστήριξη του Επιμελητηρίου στα μέλη του.\nΣτόχος του προγράμματος μας είναι το Επιμελητήριο από παρατηρητής των οικονομικών και κοινωνικών εξελίξεων της Μεσσηνίας, να γίνει πρωταγωνιστής για την ανάπτυξη και την ευημερία όλων.\nΣτόχος μας είναι από την σημερινή απαξίωση του θεσμού, να περάσουμε στην ενεργοποίηση όλων των δυνάμεων του τόπου προς όφελος των πολλών.\nΣτόχος μας είναι να βάλουμε τη Μεσσηνία σε Πρώτο Πλάνο!\nΦίλες και φίλοι, αν πιστεύετε κι εσείς στο πρόγραμμα μας, σας θέλουμε δίπλα μας. Τις επόμενες ημέρες κινητοποιήστε όλο και περισσότερους επαγγελματίες και φίλους σας να υποστηρίξουν τις ιδέες μας.\nΑν πιστεύετε κι εσείς σε ένα Νέο Επιμελητήριο παραγωγικό και δημιουργικό, είμαστε στον ίδιο δρόμο. Και θα τον βαδίσουμε όλοι μαζί. Ενωμένοι!\nΑν οραματίζεστε μια Μεσσηνιακή οικονομία Καινοτόμα και Εξωστρεφή, είμαστε στην ίδια κατεύθυνση. Στην κατεύθυνση που οδηγεί στην ευημερία και σε ένα καλύτερο αύριο για όλους.\nΟι επερχόμενες επιμελητηριακές εκλογές αποτελούν ένα μεγάλο στοίχημα για όλους μας.\nΘα συνεχιστεί η χρόνια απαξίωση του Επιμελητηρίου;\nΘα συνεχιστεί η πολιτική των χαμένων ευκαιριών;\nΘα συνεχιστεί η αδυναμία διεκδίκησης όσων μας αξίζουν;\nΗ αποψινή σας δυναμική παρουσία δίνει ηχηρή απάντηση. Είναι η πρώτη νίκη!\nΘέλω να είμαι πρώτος μεταξύ ίσων!\nΘέλω να διοικήσω το Επιμελητήριο με πλουραλισμό, με σεβασμό στην ιστορία του τόπου μας, με αγωνιστική διάθεση υπεράσπισης των συμφερόντων μας.\nΕίναι για εμένα δέσμευση ζωής.\nΚαι την αναλαμβάνω ενώπιων όλων σας!\nΑλλά και ευθύνη την οποία αναλαμβάνω να φέρω εις πέρας!\nΔέσμευση και ευθύνη για όλους εσάς!\nΓι’ αυτό σας καλώ να μην πάει καμία ψήφος χαμένη.\nΜόνο μια επιμελητηριακή αρχή με ισχυρή πλειοψηφία μπορεί να εγγυηθεί το μέλλον, τις μεγάλες αλλαγές που χρειάζεται ο θεσμός του Επιμελητηρίου!\nΔίνουμε τη μάχη μαζί. Ως την τελευταία στιγμή.\nΧωρίς κανέναν εφησυχασμό, αλλά με αισιοδοξία και πίστη στην τελική Νίκη.\nΚαλό μας αγώνα!»\nΠερισσότερα σε αυτή την κατηγορία: « Εκρηκτικό το πρόβλημα με σκουπίδια στην Καλαμάτα, ο Δήμος ψάχνει απεγνωσμένα λύσεις Αλλάζει το ιεραρχικό καθεστώς στο Δήμο, γενικός διευθυντής ο Βασίλης Τζαμουράνης »


Η Αλήθεια της Φιλαδέλφειας-Χαλκηδόνας: Σούργελο...\nΚαλά, αυτή η συζήτηση- απόφαση για τα δημοτικά τέλη της επόμενης χρονιάς, η οποία έγινε την ώρα που βγαίνουν τα φαντάσματα (κάπου ανάμεσα στις 2 και στις 4 παρά τέταρτο το πρωί...) αποδεικνύει ότι, παρά τις λίγες σοβαρές παρουσίες, συνολικά και συλλογικά αυτό το Δημοτικό Συμβούλιο είναι σούργελο. Μιλάμε για περιοδεύοντα θίασο- μπουλούκι, μέσα στον οποίο διασώζονται δυο, το πολύ τρεις ταλαντούχοι ή βετεράνοι ηθοποιοί, γιατί μιλούν επί της ουσίας, κι άλλοι τόσοι μόνο και\nμόνον γιατί έχουν την ευφυία να μη μιλούν καθόλου (πόσο καιρό έχω να ακούσω τη φωνούλα σου στο Συμβούλιο;)\nΤι έγινε, λοιπόν, στη συζήτηση για τα δημοτικά τέλη; Η πρόταση της Δημοτικής Αρχής ήταν να μην γίνει αύξηση, ούτε βέβαια και μείωση, δοθέντος ότι μείωση έγινε την περυσινή χρονιά (2011). Με την αντιπολίτευση να μην συναινεί σε ένα θέμα σαν τα δημοτικά τέλη και με τη γνωστή ομαδούλα των αποστατών να περιμένει τέτοιες ευκαιρίες για να αναπτύξει το καταστροφικό της έργο, ήταν φυσικό η πρόταση της Δημοτικής Αρχής για μηδενικη΄αύξηση να μην υπερψηφιστεί. Και τι υπερψηφίστηκε; Τίποτα; άρα; Άρα, παραμένουμε στην προηγούμενη κατάσταση. Δηλαδή καταψηφίστηκε μια πρόταση για να... ισχύσει! Για τέτοιο σούργελο μιλάμε...\nΚαι φυσικά, οποιοσδήποτε από τη Φιλαδέλφεια θελήσει να κάνει μια ένσταση για να εξομειωθούν τα τέλη που πληρώνει με εκείνα της Χαλκηδόνας, είναι βέβαιο ότι θα δικαιωθεί. Το Δημοτικό Συμβούλιο, λοιπόν, δια της παραλυσίας του, αφήνε ισε τρίτους την επίλυση των θεμάτων που πραγματικά νοιάζουν τους δημότες. Ε, ρε γλέντια...\nΤο κείμενο ανάρτησε administrator στις 7:25 μ.μ.\nΑνταποκριτής 29 Νοεμβρίου 2011 - 9:44 μ.μ.\nΕγώ πιστεύω πως λίαν συντόμως ο Γρετζελιάς θα επαναφέρει το θέμα και θα καταλήξουν κάπου. Η ανοησία που διαδόθηκε ότι τάχα ισχύουν οι περυσινές αποφάσεις δεν ισχύει, διότι απλά χτες το συμβούλιο ΑΠΟΦΑΣΙΣΕ ΤΗ ΜΗ ΔΙΑΤΗΡΗΣΗ ΤΩΝ ΠΕΡΣΙΝΩΝ ΣΥΝΤΕΛΕΣΤΩΝ με ψήφους 19-11. Ότι βιάστηκε ο Νίκος, μαινόμενος, και κάποιοι άλλοι να φύγουν, δεν σημαίνει ότι το θέμα αναβάλλεται επ'αόριστον!\nΑνώνυμος 29 Νοεμβρίου 2011 - 11:33 μ.μ.\nΑυτό από που προκύπτει ακριβώς? Την εισήγηση για το θέμα δεν πρέπει να τη κάνει η υπηρεσία? Εχει αυτο το δικαίωμα ο προεδρος; Επιπλέον η απόφαση ελήφθει επι της εισηγήσεως οπότε; Τα τέλη παραμένουν ίδια μέχρι να αποφασιστούν καινούργια. Αν αποφασιστούν....\nΑνώνυμος 29 Νοεμβρίου 2011 - 11:42 μ.μ.\nΞΕΚΑΘΑΡΑ:ΕΦΟΣΟΝ ΔΕΝ ΛΗΦΘΕΙ ΑΠΟΦΑΣΗ,\nΗ ΚΑΤΑΣΤΑΣΗ ΜΕΝΕΙ ΩΣ ΕΧΕΙ\n(ΙΣΧΥΟΥΝ ΟΙ ΠΑΛΑΙΕΣ ΤΙΜΕΣ)\nΕΝ ΠΡΟΚΕΙΜΕΝΩ ΕΙΝΑΙ ΑΠΟ ΤΙΣ ΛΙΓΕΣ ΦΟΡΕΣ\nΠΟΥ Ο ΣΕΙΤΑΝΙΔΗΣ ΕΧΕΙ ΔΙΚΙΟ ΣΤΟ ΑΡΘΡΟ ΤΟΥ\nο Διαμαντής Σεϊτανίδης 30 Νοεμβρίου 2011 - 12:06 π.μ.\nΈνω συνήθως έχω άδικο, γιατί ξεμπροστιάζω το λαικιστή και φασίστα φίλο σου- ή μήπως πρέπεΒάνα πω στενό σου συγγενή;\nΚρυμμένοι πίσω από το δάκτυλό τους...


EL - Αυτό συνέβη σήμερα στην Αίγυπτο για την ΑΟΖ – Το «μήνυμα» του Κ. Μητσοτάκη (ΒΙΝΤΕΟ)\nΑυτό συνέβη σήμερα στην Αίγυπτο για την ΑΟΖ – Το «μήνυμα» του Κ. Μητσοτάκη (ΒΙΝΤΕΟ)\nΗ καλή διάθεση και το «αγκάθι»...\nΤο μήνυμα πως «ξαναπιάσαμε σήμερα το νήμα της διαπραγμάτευσης για τη συμφωνία των οικονομικών ζωνών μεταξύ Ελλάδας και Αιγύπτου», έστειλε ο υπουργός Εξωτερικών, Νίκος Δένδιας, με δήλωσή του μετά την ολοκλήρωση της επίσκεψής του στο Κάιρο και τις διαδοχικές συναντήσεις του με τον πρόεδρο Αμπντέλ Φατάχ Αλ Σίσι και τον υπουργό Εξωτερικών της Αιγύπτου Σάμεχ Σούκρι.\n«Είχα σήμερα την τιμή να γίνω δεκτός από τον πρόεδρο της Αιγύπτου, τον Αλ Σίσι, στον οποίο μετέφερα τους θερμούς χαιρετισμούς του πρωθυπουργού της Ελλάδας, του κ. Κυριάκου Μητσοτάκη. Του μετέφερα επίσης τη διακηρυγμένη βούληση της χώρας μας να συσφίξουμε τους δεσμούς φιλίας και συνεργασίας με την Αίγυπτο» αναφέρει στη δήλωσή του ο κ. Δένδιας, όπως είδαμε νωρίτερα.\nΑμέσως μετά ο υπουργός Εξωτερικών είχε μακρές συνομιλίες, με το στενό του φίλο όπως τον αποκάλεσε, τον Αιγύπτιο ομόλογό του Σάμεχ Σούκρι, όπως τόνισε. «Συζητήσαμε για τα περιφερειακά θέματα, για τις εξελίξεις στην Ανατολική Μεσόγειο, για το Λιβυκό, για την τουρκική προκλητικότητα» τόνισε χαρακτηριστικά ο κ. Δένδιας, προειδοποιώντας τον αραβικό κόσμο για τις τουρκικές επιδιώξεις και τις επιπτώσεις τους στην ευρύτερη περιοχή.\nΤι συνέβη όμως σήμερα στην Αίγυπτο; Προχώρησαν οι διαπραγματεύσεις για την ΑΟΖ;\nΟ Νίκος Δένδιας παρέδωσε στο Κάιρο το μήνυμα και την επιθυμία του Κυριάκου Μητσοτάκη να υπάρξει συμφωνία μεταξύ των δύο πλευρών.\nΩστόσο, τα πράγματα, παρά το γεγονός πως υπάρχει διάχυτη αισιοδοξία για την τελική έκβαση, δεν είναι τόσο εύκολα.\nΣήμερα στην Αίγυπτο έλαβε χώρα ο 12ος γύρος τεχνικών διαπραγματεύσεων μεταξύ των δύο πλευρών.\n«Αγκάθι» αποτελεί ως γνωστόν το Καστελόριζο. Η Αίγυπτος επιθυμεί να οριοθετηθεί ΑΟΖ μέχρι την Ρόδο και τον 28ο μεσημβρινό, αφήνοντας απ’ έξω το Καστελόριζο, προκειμένου να μην αναμειχθεί στην ελληνοτουρκική διένεξη για το ακριτικό νησί. Αυτά λέγονται επίσημα! Δεν αποκλείεται όμως, οι όποιες αντιρρήσεις να αποτελούν παζάρι, το οποίο, δεν αποκλείει, από την πλευρά τη Αιγύπτου, ούτε την Τουρκία.\nΗ Ελλάδα έχει σκεφτεί, προκειμένου να ακυρώσει άμεσα το τουρκολιβυκό μνημόνιο, ακόμα και την μερική οριοθέτηση με αστερίσκο στο Καστελόριζο για μελλοντική πλήρη διευθέτηση της ελληνοαιγυπτιακής ΑΟΖ. Το ακριτικό νησί να μπει, δηλαδή, σε εκκρεμότητα. Σε αυτό το κομμάτι υπάρχει προβληματισμός σε σχέση με την ελληνοκυπριακή ΑΟΖ και το πώς αυτή θα οριοθετηθεί αμέσως μετά, ενώ δεν θα υπάρχει πλήρης οριοθέτηση με την Αίγυπτο.\nΒέβαια ακόμα δεν είναι τίποτα οριστικό και οι συζητήσεις θα συνεχιστούν σε καλό κλίμα.\nPrevΠροηγούμενο ΆρθροΡωσικά αεροσκάφη επιχειρούν στην Λιβύη, αναφέρει η στρατιωτική διοίκηση των ΗΠΑ για την Αφρική\nΕπόμενο ΆρθροΔεν υπάρχει! Οι κατσίκες που λιποθυμούν όταν πάνω τους έρχεται μια μπάλα (ΒΙΝΤΕΟ)Next


Theodorakism - Θεοδωρακισμός: ΣΑΝ ΣΗΜΕΡΑ: ΜΙΚΗΣ ΘΕΟΔΩΡΑΚΗΣ: "Η ΒΟΥΛΗ ΕΙΝΑΙ ΤΟ ΠΑΡΕΛΘΟΝ. ΕΜΕΙΣ ΕΙΜΑΣΤΕ ΤΟ ΜΕΛΛΟΝ"\n· Ο ΕΘΝΙΚΟΣ ΜΑΣ ΠΛΟΥΤΟΣ ΚΑΙ Η ΠΟΛΙΤΙΚΗ ΤΟΥ ΔΙΑΧΕΙΡΙΣΗ\n(αναλυτικά τα κείμενα όλων των ομιλητών από την επίσημη ιστοσελίδα του Μίκη Θεοδωράκη)\n· Τηλεοπτικό ρεπορτάζ από το FOCUS WEB TV\nΑναρτήθηκε από Theodorakism στις 11:20 π.μ.\nΕτικέτες Εθνικός Πλούτος, Μίκης Θεοδωράκης, Σαν σήμερα, To Πρόγραμμα της ΣΠΙΘΑΣ\nΧρήστος Σωτηρόπουλος 7 Νοεμβρίου 2017 - 11:50 π.μ.\nΛόγια και Ιδέες για τον "άλλον δρόμο"!\nΠροτάσεις και Λύσεις απέναντι στον "μονόδρομο" των Μνημονίων!\nΠιο επίκαιρα δεν γίνεται...\nΧρέος μας να ενημερώσουμε όσο μεγαλύτερο κομμάτι των πολιτών αυτής της χώρας, για τα όσα ειπώθηκαν στην συγκεκριμένη εκδήλωση!\nUnknown 10 Νοεμβρίου 2017 - 12:01 μ.μ.\nΠέντε ολόκληρα χρόνια και είναι σαν να ήταν εχθές.\nΔυστυχώς παρακολουθώντας το βίντεο της εκδήλωσης ξανά, διαπιστώνω ότι τίποτε δεν άλλαξε ούτε στο Πολιτικό τοπίο.\nΑκριβώς επίκαιρο όπως τότε.\nΘα μπορούσε η εκδήλωση αυτή να είχε γίνει τώρα.\nΑνδρέας Ζερβάκης 7 Νοεμβρίου 2019 - 10:27 π.μ.\nΌταν πια δεν θα έχει μείνει τίποτα, κάποιοι θα ανακαλύπτουν τα κείμενα και θα λένε, "μωρέ δικηο είχε" αλλά μάλλον θα είναι αργά !!!


Πρώτη καταχώρηση: Τρίτη, 30 Μαρτίου 2021, 15:44\nΜετά τα δύο κρούσματα κορωνοϊού στην ανδρική ομάδα μπάσκετ του Ηρακλή τη Δευτέρα (29/3), εντοπίστηκε και τρίτο στον «Γηραιό». Σύμφωνα με το Υγειονομικό Πρωτόκολλο του ΕΣΑΚΕ, αν μία ομάδα μετρά τρία κρούσματα οδηγούνται σε αναβολή οι αγώνες της.\nΗ διοργανώτρια Αρχή της Basket League ανακοίνωσε πως λόγω των κρουσμάτων στην ομάδα της Θεσσαλονίκης αναβάλλονται οι δύο επόμενοι αγώνες της, αυτός της 19ης αγωνιστικής με το Λαύριο και αυτός με τον Παναθηναϊκό για την 20ή αγωνιστική.\n«Σύμφωνα με το Υγειονομικό Πρωτόκολλο της Stoiximan Basket League, αναβάλλεται ο αγώνας ΛΑΥΡΙΟ MEGABOLT–ΗΡΑΚΛΗΣ της 19ης αγωνιστικής, ο οποίος ήταν προγραμματισμένος να πραγματοποιηθεί στις 31 Μαρτίου καθώς και ο αγώνας ΗΡΑΚΛΗΣ–ΠΑΝΑΘΗΝΑΙΚΟΣ ΟΠΑΠ της 20ής (4/4), λόγω των θετικών κρουσμάτων κορωνοϊού στον ΗΡΑΚΛΗ στο πλαίσιο του ελέγχου Covid-19. Η νέα ημερομηνία διεξαγωγής των αναμετρήσεων θα ανακοινωθεί από τον ΕΣΑΚΕ».\nΤελευταία ενημέρωση: Τρίτη, 30 Μαρτίου 2021, 15:53


Προετοιμαστείτε Για Το Κλίμα Των Εορτών - Το Πραγματικό Νόημα Των Χριστουγέννων - Μαμά Πονάω\n0\t3 Δεκεμβρίου, 2019\nΣτολισμένα δέντρα, χιλιάδες χρωματιστά λαμπάκια σε δρόμους, πλατείες, μπαλκόνια και βιτρίνες, χριστουγεννιάτικα τραγούδια που ακούγονται στο ραδιόφωνο δίνουν το έναυσμα της έναρξης των Χριστουγέννων. Θέλοντας και μη μπαίνουμε στο κλίμα των εορτών με ότι αυτό συνεπάγεται.\nΆλλοι ξοδεύουν χρήματα σε άπειρα στολίδια και δώρα, άλλοι συναναστρέφονται περισσότερο με φίλους, άλλοι βρίσκουν την ευκαιρία να δουλέψουν περισσότερο και άλλοι απλά χαλαρώνουν στη ζεστασιά του σπιτιού τους. Ίσως μερικές φορές να είμαστε τόσο απασχολημένοι που ξεχνάμε το πραγματικό νόημα των Χριστουγέννων.\nΟι παραδόσεις τα ήθη και τα έθιμα του τόπου μας είναι ο πρώτος λόγος να θυμούνται οι παλιοί και να μαθαίνουν οι νέοι ώστε να διατηρούμε τις ρίζες μας. Το Χριστόψωμο παρασκευάζεται από τη νοικοκυρά του σπιτιού τη Παραμονή των Χριστουγέννων και αποτελεί χριστιανικό έθιμο. Παιδιά τραγουδούν τα κάλαντα , παραμονή των εορτών, από σπίτι σε σπίτι. Η βασιλόπιτα επίσης, είναι ένα έθιμο που συνδέεται άμεσα με τη ζωή και το έργο του Μ.Βασιλείου. Το σπασμένο ρόδι αποτελεί το πιο γνωστό έθιμο που λέγεται πως φέρνει τύχη και ευμάρεια.\nΤο στόλισμα του ελληνικού καραβιού, συμβολίζει την καινούρια πλεύση του ανθρώπου στη ζωή, μετά τη γέννηση του Ιησού. Κάθε σημείο της Ελλάδας από τη Μακεδονία, τη Θεσσαλία, τα Επτάνησα, την Ήπειρο, τη Θράκη, την Πελοπόννησο μέχρι την Κρήτη αναβιώνει τα δικά της έθιμα και παραδόσεις που έχουν τις ρίζες τους βαθιά πίσω στο χρόνο. Κάποια είναι γνωστά, άλλα λιγότερο διαδεδομένα. Καλικάντζαροι, φωτιές, γλέντια, παραδοσιακά παιχνίδια και γλυκίσματα είναι μερικά από τα πιο χαρακτηριστικά Ελληνικά Χριστουγεννιάτικα έθιμα.\nΗ αγάπη, η ζεστασιά, η συντροφικότητα, ο ποιοτικός χρόνος στο σπίτι με δικούς μας ανθρώπους χαρίζουν πέρα από γέλια και χαρές, πολλές αναμνήσεις. Τα παιδιά μεγαλώνοντας κρατούν εικόνες, μυρωδιές και ακούσματα που τα συντροφεύουν στην πορεία της ζωής τους και θα αναζητούν να τα επαναλάβουν όταν πια κάνουν δική τους οικογένεια. Δίνοντας ερεθίσματα στα παιδιά μας, βάζουμε τα θεμέλια για το μέλλον τους και εκείνα νιώθουν προστασία και αγάπη, που είναι το μόνο νόημα της ύπαρξης της οικογένειας. Κανένα δώρο δεν ικανοποιεί περισσότερο ένα παιδί, από την αγάπη των πιο δικών του ανθρώπων, που του επιτρέπει να κάνει τις δικές του επιλογές, μέσα σε ένα πλαίσιο που διαμορφώνεται από τη ζεστή αγκαλιά, στοργικών και εκδηλωτικών γονιών.\nΤο αληθινό νόημα των Χριστουγέννων δεν εξαντλείται στα παιχνίδια και τα δώρα γι’ αυτό, αυτήν την εποχή μπορούμε να πράξουμε αλλά και να διδάξουμε στα παιδιά μας την προσφορά, την φιλανθρωπία και τον εθελοντισμό. Κάποιοι συνάνθρωποί μας υπήρξαν λιγότερο τυχεροί και αδυνατούν να χαρούν αυτές τις γιορτινές ημέρες. Ας βοηθήσουμε με όποιον τρόπο μπορούμε (ρούχα, τρόφιμα, χρήματα κλπ) κάποιον που έχει μεγάλη ανάγκη.\nΣτα γιορτινά τραπέζια και τις εξόδους ερχόμαστε σε επαφή με φίλους και συγγενείς. Μέσα από αυτές τις συνεστιάσεις σε μια βαθύτερη ερμηνεία βλέπουμε την ανάγκη για ενσυναίσθηση και ευαισθητοποίηση, διώχνοντας διαφορές, μνησικακίες και αρνητικές σκέψεις δίνοντας την σκυτάλη για δημιουργία θετικών σχέσεων. Ας το δούμε και σαν μια ευκαιρία για προσωπική εξέλιξη.\nΆλλη μια ουσιαστική σημασία του εορτασμού των Χριστουγέννων είναι η θρησκευτική μας ταυτότητα. Πολλοί από εμάς νιώθουμε την ανάγκη μέσα από την εκκλησία, τη νηστεία και τις ψαλμωδίες να έρθουμε κοντά στην ενανθρώπηση του Χριστού. «Σήμερον ο Χριστός γεννάται», ψάλλει η Εκκλησία μας σπάζοντας τα χρονικά και τοπικά όρια και μεταφέροντας τους πιστούς σε ένα διαρκές παρόν.\nΤα τραπέζια δεν αφορούν μόνο την ικανοποίηση της βιολογικής μας ανάγκης να φάμε αλλά συμβολικά δίνουν “ραντεβού” στην οικογένεια και τους φίλους να καλύψει βαθύτερες ανάγκες . Ανέκαθεν στην Ελλάδα, η οικογένεια, οι φίλοι, οι συνταξιδιώτες, οι συμπολεμιστές, μαζευόντουσαν γύρω από την φωτιά, το τσουκάλι, το τζάκι, το τραπέζι για να ζεσταθούν, να τραφούν αλλά και να έρθουν πιο κοντά. Το φαγητό είναι σημείο αναφοράς και παραδοσιακά στην χώρα μας το Κυριακάτικο μεσημεριανό τραπέζι έφερνε όλη την οικογένεια κοντά, χτίζοντας γέφυρες μεταξύ γενεών και δίνοντας τη δυνατότητα όλα τα μέλη της να γνωριστούν μεταξύ τους σαν μια όμορφη μεγάλη παρέα.\nΜερικές ιδέες για την προετοιμασία των Χριστουγέννων\nΣτολίστε με καλή παρέα το σπίτι σας.\nΟργανώστε βραδιές κινηματογράφου στο σπίτι σας με φίλους.\nΠηγαίνετε σε κάποια εκδήλωση του δήμου της περιοχής σας.\nΦτιάξτε (και μαζί με τα παιδιά) χριστουγεννιάτικα παραδοσιακά γλυκίσματα.\nΟργανώστε μια εκδρομή πολυήμερη ή μονοήμερη. Ψάξτε για προτάσεις προορισμών και πακέτα προσφορών στο διαδίκτυο έγκαιρα. Αν υπάρχουν παιδιά, φτιάξτε τους ένα κιτ απασχόλησης για το αυτοκίνητο.\nΒρείτε χρόνο για τον εαυτό σας. Αναζητήστε λίγες ώρες ευχαρίστησης και χαλάρωσης για να νιώσετε όμορφα όπως ένα χαλαρωτικό μασάζ ή μπάνιο,ξεκουραστείτε και κοιμηθείτε. Καλλωπισμό για τις γυναίκες (κομμωτήριο, πεντικιούρ, μανικιούρ), φαγητό, ποτό για τους άνδρες ή και όλα μαζί.\nΚάντε τον προϋπολογισμό σας και φτιάξτε τη λίστα με τα δώρα και τις υποχρεώσεις που έχετε για τις γιορτές.\nΜε τα παιδιά:\nΣτολίστε το χριστουγεννιάτικο δέντρο ή καράβι σας.\nΔημιουργήστε χειροποίητες χριστουγεννιάτικες κατασκευές και διακοσμήστε με αυτές το σπίτι.\nΦτιάξτε ένα χριστουγεννιάτικο ημερολόγιο αντίστροφης μέτρησης.\nΑγοράστε και διαβάστε βιβλία με χριστουγεννιάτικες ιστορίες.\nΣτείλτε χειροποίητες χριστουγεννιάτικες κάρτες σε συγγενείς και φίλους που ζουν μακριά.\nΕπισκεφθείτε όποιον έχει ανάγκη και χαρίστε τρόφιμα ή ρούχα και παιχνίδια, που δεν χρειάζεστε πια.


ΚΥΡΙΑΚΗ Ε ΛΟΥΚΑ ΤΟΥ ΠΛΟΥΣΙΟΥ ΚΑΙ ΤΟΥ ΦΤΩΧΟΥ ΛΑΖΑΡΟΥ | Ιερά Μητρόπολις Πατρών - Ενοριακός Ιερός Ναός Αγίου Ιωακείμ (Νοτενών) Εξω Αγυιάς\nΒεβαια η διαδικασια της προσωπικης σχεσης, της αγαπης, δεν ειναι και ευκολο πραγμα. Ειναι επωδυνο να ακολουθησεις το παραδειγμα του Χριστου. Χριστιανος σημαινει «σταυρωμα», η εντος ημων φανερωση του Χριστου, «αποκαλυψη» της Βασιλειας του Θεου.\nΟ πλούσιος της παραβολής δεν έχασε τον παράδεισο εξαιτίας του πλούτου του, αλλά εξαιτίας της αλαζονείας του και της σκληροκαρδίας του. Από την άλλη πλευρά ο φτωχός Λάζαρος δεν κέρδισε τον παράδεισο εξαιτίας της φτώχειας του, αλλά επειδή δεν εγόγγυσε, δεν εφθόνησε τον πλούσιο και δεν τον κατέκρινε που δεν του έδωσε ένα πιάτο φαγητό.\nΜε άλλα λόγια το παιχνίδι παίζεται μέσα στην καρδιά μας! Θέλουμε να εργασθούμε πάνω στον εαυτό μας; Να ταπεινωθούμε και να δούμε βαθύτερα το «είναι» μας; Να αναλάβουμε τη προσωπική μας ευθύνη;\nΟτι συμβαίνει στη ζωή μας, μας το δίνει ο Θεός ως δυνατότητα, για να το χρησιμοποιήσουμε, να το αξιοποιήσουμε, για να «ανοιξουμε», να σχετιστούμε, να βγούμε απο τον εαυτό μας και να αποκτήσουμε ταυτότητα, «ονομα».\nΓιατί ο άνθρωπος που έχει «όνομα», έχει πρόσωπο, σημαίνει ότι μετέχει στη ζωή του άλλου, κοινωνεί με τον άλλον, εξέρχεται από την απομόνωση του, τη φιλαυτία του, τον ατομισμό του.\nΟ πλούσιος στην παραβολή δεν έχει «όνομα» γιατί δεν μπορεί να βγει από το συμφέρον του, να ξανοιχθεί, να σχετιστεί, να αγαπήσει! Το πάθος του, ο πλούτος του, είναι η ταυτότητα του. Η ύπαρξη του καθορίζεται από τον πλούτο του.»Όπου είναι ο θησαυρός μας εκεί είναι και η κάρδια μας», δεν είπε ο Κύριος; Κάθε εξάρτηση που δίνει νόημα στη ζωή μας, αυτή καθορίζει την ταυτότητα μας το «πρόσωπο» μασώ Λάζαρος μπορεί να είναι φτωχός, αλλά είναι ο εαυτός του δεν έχει επενδύσει κάπου άλλου.\nΔυστυχώς δειλιάζουμε να κοιτάξουμε μέσα μας και να εργαστούμε με τον εαυτό μας και αυτή την ενοχή μας την προβάλλουμε στους «άλλους» δραπετεύοντας από τις προσωπικές μας ευθύνες.: Η κοινωνία φταίει, η Εκκλησία φταίει, ο άλλος φταίει, εμείς δεν φταίμε σχεδόν ποτέ!\nΑντί, λοιπόν, να κατηγορούμε τους άλλους, θα πρέπει να ελέγξουμε το όντος ημών αμαρτωλό σύστημα και καθεστώς. Να δουλέψουμε με τον εαυτό μας, να ξεριζώσουμε τις εμμονές μας, τις προκαταλήψεις μας, τις βεβαιότητες και τις ιδέες μας και να ξεκινήσουμε τη πνευματική ζωή.\nΤο αμαρτωλό «σύστημα» ευρίσκεται μέσα μας, όλα ξεκινούν από μένα! Εάν πάψω να προβάλω διάφορες «θεωρίες» και δικαιολογίες και δείξω «εγώ» στην πράξη την αγάπη μου στον συνάνθρωπο μου, τότε και μόνο τότε θα ανακαλύψω τη ταυτότητα μου, το όνομα μου, τον προορισμό μου!\n« ΚΥΡΙΑΚΗ Γ ΛΟΥΚΑ Ο ΠΟΝΟΣ ΣΤΗ ΖΩΗ ΜΑΣ


50 διάσημοι άνθρωποι των οποίων οι γονείς είναι επίσης διάσημοι - Celebs\nΔιασημότητες Και Ψυχαγωγία\n50 διασημότητες που γεννήθηκαν κυριολεκτικά για να είναι διάσημοι\nΑυτά τα αστέρια έκλεψαν ουσιαστικά τα φώτα της δημοσιότητας από τους γονείς τους.\nΜε Χαριτωμένο Lavache 13 Σεπ 2017 Getty Images 1από 50Alexa Ray Joel\nΔιάσημοι γονείς: supermodel Christie Brinkley και τραγουδιστής Billy Joel\nΠώς ήταν: «Μου πήρε ένα λεπτό - ως κόρη τέτοιων εικονικών μορφών, χρειάστηκε να μεγαλώσει», είναι είπε. «Εκτίθεστε στο προσκήνιο σε τόσο μικρή ηλικία και αυτό, φυσικά, μπορεί να είναι δύσκολο. & hellip; Αλλά το κατάφερα. '\nGetty Images 3από 50Άλισον Γουίλιαμς\nΔιάσημοι γονείς: άγκυρα ειδήσεων Brian Williams\nΠώς ήταν: «Χρειάστηκαν χρόνια, και πολλή επιμέλεια εκ μέρους μου [για να βγούμε από τη σκιά του]. Αλλά δημιούργησα το δικό μου πράγμα, και τώρα κάνω ανθρώπους που εκπλήσσονται να ανακαλύψουν ότι είναι ο μπαμπάς μου, είπε . «Ονειρευόμουν ότι θα συνέβαινε και έχει: Δεν είμαι πλέον γνωστός στους ανθρώπους ως κόρη του Μπράιαν Ουίλιαμς».\nGetty Images 5από 50Άσλι Τζαντ\nΔιάσημοι γονείς: τραγουδίστρια Naomi Judd\nΠώς ήταν: «Αγαπούσα τη μητέρα μου», Ashley έγραψε στο απομνημονεύμα της,Όλα αυτά είναι πικρά και γλυκά. «Αλλά ταυτόχρονα φοβόμουν το χάος και την αβεβαιότητα που την ακολούθησαν παντού ... Συχνά ένιωθα σαν έναν ξένο να παρατηρεί τη ζωή της μαμάς μου καθώς ακολούθησε τα όνειρά της».\nGetty Images 7από 50Κάρι Φίσερ\nΔιάσημοι γονείς: ηθοποιός-τραγουδιστές Debbie Reynolds και Eddie Fisher\nΠώς ήταν:«Όταν βγήκαμε, κάποιοι με περπάτησαν για να φτάσουν σε αυτήν και όχι, δεν μου άρεσε», κάποτε η Κάρι είπε . 'Άκουσα τους ανθρώπους να λένε,' Πιστεύει ότι είναι τόσο μεγάλη γιατί είναι η κόρη της Ντέμπι Ρέινολντς! ' Και δεν μου άρεσε. με έκανε διαφορετικό από τους άλλους ανθρώπους και ήθελα να είμαι το ίδιο. '\nGetty Images 9από 50Μπρούκλιν Μπέκαμ\nΔιάσημοι γονείς: αθλητής David Beckham and Spice Girl και σχεδιαστής Victoria Beckham\nΠώς ήταν:«Είχα μεγάλη πίεση πάνω μου» είπε . «Κάθε φορά που έκανα λάθος όλοι με κοίταζαν. Ήθελα απλώς να πάω στη δική μου κατεύθυνση. '\nΓκέτι έντεκααπό 50Κόλιν Χανκς\nΔιάσημοι γονείς: ηθοποιός Tom Hanks\nΠώς ήταν: Θα νομίζατε ότι ο Τομ Χανκς ως μπαμπάς θα σήμαινε συμβουλές για μέρες, σωστά; Όχι για τον Κόλιν Χανκς. «Δεν έχω το χρόνο να γράψω αυτό το μήνυμα ηλεκτρονικού ταχυδρομείου και δεν έχει το χρόνο να απαντήσει», είπε ο Colin είπε . «Όταν βλέπουμε ο ένας τον άλλον, μας αρέσει να μιλάμε για άλλα πράγματα».\nGetty Images 13από 50Diggy Simmons\nΔιάσημοι γονείς: Rev. Run του RUN-D.M.C\nΠώς ήταν: «[Ο μπαμπάς μου] δεν μου δίνει καμία συμβουλή», είναι είπε . «Απλά βγαίνει πίσω. Είναι ένας υποστηρικτικός μπαμπάς που πανηγυρίζει. Ποτέ δεν είπε, «Πρέπει να αλλάξετε αυτή τη γραμμή ή να είστε συγκεκριμένος τρόπος».\nGetty Images δεκαπέντεαπό 50Έλε Κινγκ\nΔιάσημοι γονείς: ηθοποιός Rob Schneider και μοντέλο London King\nΠώς ήταν: «Έλαβα το σχολείο στην όγδοη τάξη», είναι είπε . «Ήταν ένα φρικτό μέρος. μόνο τα πλούσια παιδιά είναι κακά. Όταν μεγαλώνεις στη Νέα Υόρκη με διάσημους γονείς, καταλήγεις να συναντήσεις άλλα παιδιά με διάσημους γονείς. '\nGetty Images 17από 50Εύα Αμούρι\nΔιάσημοι γονείς: ηθοποιός Susan Sarandon και σκηνοθέτης Φράνκο Αμούρι\nΠώς ήταν: «[Η παιδική μου ηλικία] ήταν υπέροχη. Είχαμε πολλές υπέροχες εμπειρίες, μπορέσαμε να ταξιδέψουμε πολύ και αισθάνομαι πραγματικά ευγνώμων για αυτό », είναι είπε . «Στο τέλος της ημέρας μεγαλώσαμε όπως και άλλα παιδιά με σκαμπανεβάσματα που έχει οποιαδήποτε οικογένεια. Οι γονείς μου ήταν ακριβώς, όπως και οι γονείς. Ξέρω ότι ήταν διαφορετικό - αλλά επειδή ήταν το μόνο που ήξερα, δεν μπορώ πραγματικά να μιλήσω για το πώς. '\nQuincy / Instagram 19από 50Κουίνσι\nΔιάσημοι γονείς: supermodel Kim Porter και παραγωγός Al B. Ο θετός πατέρας του είναι ο P.Diddy.\nΠώς ήταν: «Λόγω της οικογένειάς μου που είναι η οικογένειά μου, μετακινήσαμε πολύ, κάτι που με έκανε να χάσω πολύ σχολείο κατά τη διάρκεια της μετακίνησης», είπε .\nGetty Images είκοσι ένααπό 50Enrique Iglesias\nΔιάσημοι γονείς:τραγουδιστής Julio Iglesias\nΠώς ήταν: «Υπάρχουν άνθρωποι που λένε,« Πιστεύεις ότι θα ήσουν στη μουσική αν ο μπαμπάς σου δεν ήταν τραγουδιστής; » Αν στοιχηματίσω, ίσως όχι, είναι είπε .\nGetty Images 2. 3από 50Jaden και Willow Smith\nΔιάσημοι γονείς: ηθοποιοί Jada Pinkett Smith και Will Smith\nΠώς ήταν: «Μεγαλώνοντας, το μόνο που είδα ήταν οι γονείς μου που προσπαθούσαν να είναι οι καλύτεροι άνθρωποι που θα μπορούσαν να είναι», δήλωσε ο Willow είπε . «Και οι άνθρωποι έρχονται σε αυτούς για σοφία, έρχονται σε αυτούς για καθοδήγηση, και δεν θέτουν τον εαυτό τους σε ένα βάθρο, αλλά κυριολεκτικά είναι πρόσωπο με πρόσωπο με αυτούς τους ανθρώπους και λένε,« Δεν είμαι καλύτερος από εσάς, αλλά το γεγονός ότι έρχεσαι σε μένα για να φτάσεις σε κάποιο είδος φώτισης ή να φωτίσεις κάτι, που με κάνει να νιώθω αγάπη και ευγνωμοσύνη για σένα. '\nGetty Images 25από 50Τζον Ντέιβιντ Ουάσιγκτον\nΔιάσημοι γονείς: ηθοποιός Ντένζελ Ουάσιγκτον\nΠώς ήταν:«Είχα το ηθοποιό bug από τότε που ήμουν πέντε,» είπε . «Μεγαλώνοντας όμως, είδα πώς οι άνθρωποι με αντιμετώπιζαν διαφορετικά όταν ήξεραν ποιος ήταν ο πατέρας μου, ακόμη και τα πράγματα που έκανα στο γήπεδο. Μερικές φορές έσπευσα για 100 γιάρδες και ο τίτλος θα ήταν, «ο γιος του Ντένζελ τρέχει για 100 γιάρδες». Από εκεί προήλθε η καταστολή αυτού του σφάλματος. '\nΓκέτι 27από 50Κέιτ Χάντσον\nΔιάσημοι γονείς: ηθοποιοί Goldie Hawn και Kurt Russell (δεν είναι ο βιολογικός της πατέρας, αλλά η Kate τον θεωρεί τον μπαμπά της)\nΠώς ήταν: «Υπάρχει μια λανθασμένη αντίληψη ότι αν προέρχεστε από διάσημους γονείς, αναζητάτε φήμη για χάρη της φήμης», είπε . «Το βλέπω ως το αντίθετο: Μεγαλώνοντας με γονείς που ήταν στο προσκήνιο - ήταν σχεδόν σαν, ουάου, αν δεν μου άρεσε να δημιουργήσω χαρακτήρες, θα έτρεχα τόσο μακριά από τη φήμη όσο μπορούσα. Αλλά μου αρέσει να παίζω. '\nGetty Images 29από 50Λίλι Κόλινς\nΔιάσημοι γονείς: τραγουδιστής-τραγουδοποιός Phil Collins\nΠώς ήταν:«Σε συγχωρώ που δεν είσαι πάντα εκεί όταν χρειαζόμουν και γιατί δεν ήμουν ο μπαμπάς που περίμενα», αυτή έγραψε στο βιβλίο της με προσωπικά δοκίμια,Unfiltered: No Shame, No Regrets, Just Me. 'Συγχωρώ τα λάθη που κάνατε. Και παρόλο που φαίνεται ότι είναι πολύ αργά, δεν είναι. Υπάρχει ακόμα πολύς χρόνος για να προχωρήσουμε. '\nΔιαφήμιση - Συνεχίστε την ανάγνωση παρακάτω\nΔιασημότητες των οποίων οι γονείς είναι διάσημοι.\nκαλύτερο μωβ σαμπουάν για ξανθά μαλλιά\nπώς να τονωθεί γρήγορα\nιδέες δώρων για ξαδέλφια\nπώς να πυκνώσετε τα φρύδια


«Εἶναι ἔργον τῶν σοφῶν να προβλέψουν τὴν συμφορά πρἰν ἔρθει. Εἶναι ἔργον τῶν γενναίων νὰ ἀντιμετωπίσουν τὴν συμφοράν ὅταν ἐρθει». Πιττακός ο Μυτιληναίος, (650 π.Χ-570 π.Χ) ἕνας ἐκ τῶν ἑπτά σοφῶν τῆς ἀρχαίας Ἑλλάδος.\nΤην 6η Σεπτεμβρίου 1922, το 27ο Σύνταγμα Πεζικού του Γ΄ Σώματος Στρατού, υπήρξε η τελευταία μονάδα του Ελληνικού Στρατού(ΕΣ) που εγκατέλειψε την γη της Μικράς Ασίας, από τον λιμένα της Πανόρμου(σημερινή Μπαντίρμα) στην Προποντίδα. Την 4η Σεπτεμβρίου, τα διασωθέντα στρατεύματα του νοτίου τομέως(Α΄ και Β΄ Σώματα Στρατού) αποχώρησαν από το λιμένα του Τσεσμέ(αρχαία Κρήνη) με προορισμό την Χίο. Είχε προηγηθεί την 1η Σεπτεμβρίου η ολοκλήρωση της μεταφοράς της Ανεξαρτήτου Μεραρχίας, από το Δεκελί στην Λέσβο. Από τους 220.000 άνδρες της Στρατιάς της Μικράς Ασίας επανήλθαν στην Ελλάδα 130.000. Ο συνολικός αριθμός των νεκρών και αγνοουμένων ανήλθε σε 42.335, ενώ των αιχμαλώτων σε 47.645, διασώσαμε 200 από τα 420 πυροβόλα, ενώ εγκαταλείφθηκαν όλα σχεδόν τα πυρομαχικά, τα οχήματα και παντός είδους λοιπά υλικά. Απότοκος της στρατιωτικής ήττας, υπήρξε η εκδίωξη 1,4 εκατομμύριων Ελλήνων από τις πατρογονικές τους εστίες, μετά από 3.000 χρόνια παρουσίας στην Μικρά Ασία και την Ανατολική Θράκη. Ο συνολικός αριθμός των θυμάτων μεταξύ των αμάχων δεν μπορεί να υπολογισθεί επακριβώς, αλλά πρέπει να υπερβαίνει το μισό εκατομμύριο.\nΤην 2α Μαΐου 1919, ο Ελληνικός Στρατός αποβιβάσθηκε στην Σμύρνη. Το γεγονός αυτό σηματοδότησε την έναρξη μιας εκστρατείας, η οποία ξεκίνησε με τους καλύτερους οιωνούς, αλλά κατέληξε στην μεγαλύτερη καταστροφή της Ελλάδος, μετά την απελευθέρωσή της(3 Φεβ. 1830). Οι επιπτώσεις της σημάδεψαν την ιστορική μας πορεία, μετέβαλαν την γεωστρατηγική μας θέση και αναμόρφωσαν την κοινωνική μας διαστρωμάτωση. Ένα αιώνα μετά εξακολουθούν να υπάρχουν εύλογα ερωτήματα: Πως ενεπλάκημεν σ΄ αυτόν τον πόλεμο; Γιατί έπρεπε να εκστρατεύσουμε μέχρι την Άγκυρα; Γιατί ηττηθήκαμε; Τι δεν κάναμε σωστά;\nΚατά την διάρκεια των 3 ετών και 4 μηνών(Μάϊος 1919-Σεπτέμβριος 1922) που διήρκησε η Ελληνο-τουρκική σύρραξη επικεφαλής της ηγεσίας της χώρας ήσαν:\nΟ Αλέξανδρος Α΄, έως την 25η Οκτωβρίου 1920, ημερομηνία που απεβίωσε.\nΟ Ναύαρχος Παύλος Κουντουριώτης, έως την 4η Νοεμβρίου 1920, εκτελών χρέη Αντιβασιλέως.\nΗ Βασιλομήτορα Όλγα, ως Αντιβασίλισσα, έως την 19η Δεκεμβρίου 1920.\nΒασιλεύς Κωνσταντίνος Α΄, έως την 27η Σεπτεμβρίου 1922.\nΕλευθέριος Βενιζέλος, έως την 4η Νοεμβρίου 1920.\nΔημήτριος Ράλλης, από 4 Νοεμβρίου 1920 έως 24 Ιανουαρίου 1921.\nΝικόλαος Καλογερόπουλος, από 24 Ιανουαρίου έως 26 Μαρτίου 1921.\nΔημήτριος Γούναρης, από 26 Μαρτίου 1921 έως 3 Μαΐου 1922.\nΝικόλαος Στράτος, από 3 Μαΐου έως 9 Μαΐου 1922.\nΠέτρος Πρωτοπαπαδάκης, από 9 Μαΐου έως 28 Αυγούστου 1922.\nΝικόλαος Τριανταφυλάκος, από 28 Αυγούστου έως 16 Σεπτεμβρίου 1922.\nΔιοικηταί Στρατιάς Μικράς Ασίας\nΣυνταγματάρχης Πυροβολικού Νικόλαος Ζαφειρίου, από 2 Μαΐου έως 2 Ιουνίου 1919.\nΑντιστράτηγος(Αντγος) Κωνσταντίνος Νίδερ, από 2 Ιουνίου έως 28 Ιουνίου 1919.\nΑντγος Λεωνίδας Παρασκευόπουλος, από 28 Ιουνίου έως 29 Ιουλίου 1919.\nΑντγος Κωνσταντίνος Νίδερ, από 29 Ιουλίου έως 12 Δεκεμβρίου 1919.\nΑντγος Κομνηνός Μηλιώτης, από έως 12 Δεκεμβρίου 1919 έως 15 Φεβρουαρίου 1920.\nΑντγος Λεωνίδας Παρασκευόπουλος, από 15 Φεβρουαρίου έως 9 Νοεμβρίου 1920.\nΑντγος Αναστάσιος Παπούλας, από 9 Νοεμβρίου 1920 έως 22 Μαΐου 1922.\nΑντγος Γεώργιος Χατζηανέστης, από 23 Μαΐου έως 26 Αυγούστου 1922.\nΑντγος Γεώργιος Πολυμενάκος, από 26 Αυγούστου έως 5 Σεπτεμβρίου 1922.\nΟ Ύπατος Αρμοστής Σμύρνης Αριστείδης Στεργιάδης άσκησε τα καθήκοντα του καθ’ όλη την διάρκεια της παρουσίας του Ελληνικού Στρατού στην Σμύρνη(8 Μαΐου 1919-26 Αυγούστου 1922).\nΟι πολλές αλλαγές σε θέσεις ευθύνης συνιστούν αναμφίβολα συνταγή αποτυχίας.\nΤην ίδια περίοδο στην Τουρκία υπήρχαν δύο κέντρα εξουσίας. Η κυβέρνηση του Σουλτάνου στην Κωνσταντινούπολη, η οποία ήταν υποχείριο των συμμάχων και εκείνοι που αντιτίθεντο στον διαμελισμό της κράτους και απαιτούσαν την αποχώρηση όλων των ξένων δυνάμεων. Ο 38χρονος Στρατηγός Κεμάλ Ατατούρκ ηγήθηκε των Τούρκων Εθνικιστών και συγκέντρωσε στο πρόσωπό του όλες τις εξουσίες, καθ΄ όλη την διάρκεια του πολέμου. Ουσιαστικά από την 19η Μαΐου, ημερομηνία ενάρξεως του τουρκικού αγώνος ανεξαρτησίας και τυπικά από την 23η Απρίλιου 1920, όταν η Μεγάλη Εθνοσυνέλευση, που συγκάλεσε στην Άγκυρα, τον εξέλεξε πρωθυπουργό και αρχηγό του στρατού.\nΟι Έλληνες Βασιλείς κατά την Μικρασιατική Εκστρατεία, δεν είχαν ανάμειξη στην διακυβέρνηση της χώρας. Ο μεν Αλέξανδρος, γιατί έτσι το επιθυμούσε ο Βενιζέλος, ο δε Κωνσταντίνος, λόγω της κακής υγείας του, η οποία επιδεινώθηκε, μετά την επάνοδό του στον θρόνο. Η παρουσία του δεν είχε καμία σχέση με αυτή της περιόδου των Βαλκανικών Πολέμων.\nΠερίοδος Πρωθυπουργίας Ελευθερίου Βενιζέλου\nΗ Μικρασιατική εκστρατεία πραγματοποιήθηκε για την υλοποίηση της Μικρασιατικής πολιτικής του Ελευθερίου Βενιζέλου, όπως αυτή προέκυψε μετά την συμμετοχή της Ελλάδος στον Α΄ΠΠ στο πλευρό της Αντάντ (Μ. Βρετανία, Γαλλία και Ρωσία). Ο Κωνσταντίνος πίστευε ότι η Ελλάδα έπρεπε να μείνει ουδέτερη. Η διαφωνία Βασιλέως και Πρωθυπουργού υπήρξε η αιτία του Εθνικού Διχασμού που βασάνισε την πατρίδα μας για 3 και πλέον δεκαετίες.\nΕλευθ. Βενιζέλος Κεμάλ Ατατούρκ Αριστ. Στεργειάδης\nΗ απελευθέρωση της Ιωνίας και της Ανατολικής Θράκης αποτελούσαν ανέκαθεν μέρος της «Μεγάλης Ιδέας» του έθνους και διακαή πόθο του Βενιζέλου. Επιθυμούσε να μετατρέψει την Ελλάδα από ένα μικρό κράτος της χερσονήσου του Αίμου σε μία περιφερειακή δύναμη της Ανατολικής Μεσογείου, εκτεινόμενη από τις ακτές της Αδριατικής έως την Μαύρη Θάλασσα και την Κύπρο. Το 1915, ετέθη για πρώτη φορά στον Βενιζέλο, από τον Υπουργό Εξωτερικών της Μεγάλης Βρετανίας σερ Έντουαρτ Γκρέυ, η προσφορά της Σμύρνης προς την Ελλάδα. Η χώρα μας σε αντάλλαγμα θα έδινε τους νομούς Καβάλας, Σερρών και Δράμας στην Βουλγαρία, προκειμένου να προσχωρήσει στην Αντάντ. Οι Βρετανοί θα μπορούσαν να μας προσφέρουν μια περιοχή που κατείχαν, πχ την Κύπρο και όχι να μας υποσχεθούν την Σμύρνη, για την οποία θα συμφωνούσαν να μας παραχωρηθεί μετά από την ήττα της Τουρκίας στο πόλεμο. Η συμμαχία της Βουλγαρίας με τις κεντρικές δυνάμεις(Γερμανία, Αυστρο-ουγγαρία) έθεσε τέρμα στην συνδιαλλαγή. Η συμμετοχή της Ιταλίας στην «Αντάντ» υπήρξε αποτέλεσμα των συνθηκών του Λονδίνου (Ιανουάριος 1915) και της μυστικής συμφωνίας του Αγίου Ιωάννη της Μωριέννης (Απρίλιος 1917), βάσει των οποίων, οι σύμμαχοι είχαν συμφωνήσει να δοθεί η Σμύρνη στους Ιταλούς. Τον Απρίλιο του 1919, ο Ιταλός πρωθυπουργός Βιτόριο Ορλάντο αποχώρησε δυσαρεστημένος από την σύσκεψη, λόγω της μη παραχωρήσεως του Φιούμε(σημερινή Ριέκα της Κροατίας) στην χώρα του. Η Ιταλία είχε αποστείλει 7 πολεμικά πλοία στην Σμύρνη, γεγονός που θορύβησε τις άλλες τρεις μεγάλες δυνάμεις. Ο πρωθυπουργός της Αγγλίας Λόϋντ Τζώρτζ έπεισε τον Γάλλο πρωθυπουργό Ζωρζ Κλεμανσώ και τον Αμερικανό Πρόεδρο Γούντροου Ουίλσων, να ζητήσουν από τον Βενιζέλο την αποστολή στρατού στην Σμύρνη με πρόσχημα την προστασία των χριστιανών κατοίκων της. Η ενέργεια αυτή δεν σήμαινε και την ικανοποίηση των ελληνικών αξιώσεων, αλλά θα απέτρεπε την Ιταλία να θέσει πόδι στην Σμύρνη.\nΟ Βρετανός Στρατηγός σερ Χένρυ Ουίλσον Αρχηγός του Αυτοκρατορικού Επιτελείου, προειδοποίησε ότι η αποστολή ΕΣ στην Σμύρνη θα σημάνει την έναρξη νέου πολέμου.\nΛόϋντ Τζώρτζ Ζωρζ Κλεμανσώ Γούντροου Ουίλσων Βιτόριο Ορλάντο\nΟ Ελληνικός Στρατός στην Σμύρνη\nΤην 08η πρωϊνή της 2ας Μαΐου 1919, το 38ο Σύνταγμα Ευζώνων της Ιης Μεραρχίας Πεζικού, αποβιβάσθηκε στην προκυμαία της Σμύρνης. Ο χώρος ήταν κατάμεστος από Έλληνες κατοίκους, οι οποίοι παραληρούσαν από ενθουσιασμό σείοντες ελληνικές σημαίες (από τους 370.000 κατοίκους της πόλεως, οι 160.000 ήσαν Έλληνες). Ο Βενιζέλος ως πρωθυπουργός, είχε αποφασίσει την συμμετοχή της Ελλάδος σε τρεις πολέμους(Α΄ και Β΄ Βαλκανικό και Α΄ΠΠ) και την αποστολή ενός Σώματος Στρατού στην Ουκρανία, στο πλευρό των συμμάχων κατά των μπολσεβίκων. Αυτή την φορά δεν επιθυμούσε την πολεμική αναμέτρηση. Με την αποστολή του Στρατού, ήθελε να επηρεάσει την απόφαση της «Διασκέψεως Ειρήνης των Παρισίων» για την παραχώρηση της Σμύρνης και των Κυδωνιών(Αϊβαλί) στην Ελλάδα. Πίστευε ότι η πλειονότητα των Τούρκων θα αποδεχόταν μια ελληνική διοίκηση που θα τούς αντιμετώπιζε ισότιμα με τους Έλληνες. Η τοποθέτηση του αδέκαστου, ανεπηρέαστου, εργατικού, αψίκορου και αντικοινωνικού Στεργιάδη στο Αξίωμα του Ύπατου Αρμοστή υπηρετούσε αυτό τον σκοπό.\nΑπό την πρώτη ημέρα της παρουσίας του ΕΣ στην Σμύρνη επιβεβαιώθηκε η στάση που θα τηρήσουν οι Τούρκοι. Προκλήθηκαν εκτεταμένα επεισόδιά (400 Τούρκοι και 100 Έλληνες νεκροί), τα οποία συνοδεύτηκαν με διαρπαγές και βανδαλισμούς. Η Διεθνής επιτροπή που συγκροτήθηκε για την διερεύνηση των επεισοδίων καταλόγισε βαριές ευθύνες στην χώρα μας. Δεν περιλάμβανε Έλληνα εκπρόσωπο, ενδεικτικό της στάσεως για το πως μας αντιμετώπιζαν οι Μεγάλες Δυνάμεις. Τα επεισόδια στην Σμύρνη ήταν το αποτέλεσμα πλημμελούς σχεδιάσεως, πρόχειρης προετοιμασίας και κακής εκτελέσεως της όλης επιχειρήσεως αποβιβάσεως εκ μέρους μας.\nΗ κατάληψη της πατρίδος τους από τους Έλληνες αφύπνισε τα πατριωτικά αντανακλαστικά όχι μόνο των εθνικιστών, αλλά των περισσοτέρων Τούρκων. Μας αντιμετώπισαν με τον ίδιον τρόπο που αντιλαμβανόμασταν τις κατοχικές δυνάμεις κατά την διάρκεια του Β΄ΠΠ. Οι Έλληνες είχαν κάθε λόγο να ανταποδώσουν τα δεινά αιώνων καταπιέσεων και οι Τούρκοι το γνώριζαν αυτό. Από τις πρώτες ημέρες της παρουσίας μας στην Σμύρνη η αντιπαράθεση αφορούσε την επιβίωση των δύο λαών, "ή αυτοί ή εμείς". Η αποστολή του Στρατού εκτός από δύσκολη ήταν και ασαφής, γιατί όφειλε να προστατεύει τους Χριστιανούς και τους νομοταγείς Τούρκους από τις ομάδες των ανταρτών, αλλά και από όλους εκείνους που πειθαρχούσαν, όταν δεν μπορούσαν να εξεγερθούν. Οι σύμμαχοι δεν επέτρεπαν τον ΕΣ να κινηθεί πέρα της ονομαζόμενης «Γραμμής Μιλν» και απαγόρευαν την καταδίωξη των ατάκτων πέρα της αποστάσεως των 3 χιλιομέτρων απ’ αυτή. Η επιτυχής αντιμετώπιση των τουρκικών συμμοριών κατά την πρώτη φάση της εκστρατείας, δημιούργησε μια εσφαλμένη εκτίμηση της απειλής, η οποία δεν μεταβλήθηκε, όταν συγκροτήθηκαν σε τακτικές μονάδες, με καταστροφικές τελικά συνέπειες.\nΗ Γραμμή "Μιλν"\nΤην 30η Μαρτίου 1920, ο Γάλλος Στρατάρχης Φέρντιναν Φος υπέβαλλε υπόμνημα στο Διάσκεψη της Ειρήνης, σύμφωνα με το οποίο απαιτούνταν τουλάχιστον 27 Μεραρχίες για την συντριβή των κεμαλικών δυνάμεων. Ο Γραμματέας Πολέμου(Υφυπουργός Στρατιωτικών) Ουίνστων Τσώρτσιλ και ο Στρατηγός Ουίλσων δήλωσαν στο Βενιζέλο να μην αναμένει από το Ηνωμένο Βασίλειο καμία οικονομική ή στρατιωτική ενίσχυση, σε περίπτωση που έπρεπε να πολεμήσει για την επιβολή των όρων της συνθήκης, που θα παραχωρούσε τουρκικά εδάφη στην Ελλάδα. Ο Έλληνας πρωθυπουργός απάντησε ότι έχει και τη βούληση και τα μέσα για αυτό το σκοπό. Ο Βενιζέλος δεν μπορούσε να απαντήσει διαφορετικά γιατί έτσι θα αποδομούσε όλη την πολιτική του από το 1915. Η εκτίμησή του όμως σχετικά με την ισχύ των Τούρκων εθνικιστών ήταν εσφαλμένη.\nΤην 28η Ιουλίου 1920, υπογράφηκε στην πόλη Σέβρες της Γαλλίας, η συνθήκη με την οποία καταλύονταν οθωμανική αυτοκρατορία, ενώ ταυτοχρόνως δημιουργείτο η Μεγάλη Ελλάς. Η Τουρκία περιοριζόταν στον μικρασιατικό πυρήνα της. Η πατρίδα μας προσαρτούσε ολόκληρη την Θράκη μέχρι τη γραμμή της Τσατάλτζας (περίχωρα Κωνσταντινουπόλεως), τα νησιά του Αιγαίου, τα Δωδεκάνησα εκτός από την Ρόδο και την Σμύρνη με την ενδοχώρα. Η έκταση της Ελλάδος αυξανόταν στα 174.000 τ.χ και ο πληθυσμός στα 7,5 εκατ. Σίγουρα ήταν η ωραιότερη στιγμή στην ζωή του Βενιζέλου. Το αποκορύφωμα δύο χρόνων υπομονετικής και εξαντλητικής διπλωματίας, αποδείχθηκε δυστυχώς μια χάρτινη νίκη. Η συνθήκη δεν συνετέλεσε σε μια ρύθμιση διαρκείας με τους Τούρκους. Ο Κεμάλ δεν αναγνώρισε την συνθήκη και ήταν αποφασισμένος να πολεμήσει μέχρι τέλους για να ανατρέψει τις αποφάσεις που έλαβαν οι μεγάλες δυνάμεις στο Παρίσι.\nΔύο ημέρες μετά την υπογραφή της συνθήκης, στο σταθμό της Λυών στο Παρίσι, δύο απότακτοι αξιωματικοί, πυροβόλησαν τον Βενιζέλο και τον τραυμάτισαν ελαφρά. Η απόπειρα δολοφονίας προκάλεσε αριθμό λυπηρών επεισοδίων από φανατικούς οπαδούς της κυβερνήσεως κατά αντιβενιζελικών, με αποκορύφωμα την δολοφονία του 42χρονου, διπλωμάτη, πολιτικού και συγγραφέως Ίωνος Δραγούμη.\nΙων Δραγούμης Παύλος Γύπαρης\nΜετά την Υπογραφή της Συνθήκης\nΜετά την υπογραφή της συνθήκης, ο Ελληνικός Στρατός, υπό την Διοίκηση του Αντγου Λεωνίδα Παρασκευόπουλου, προωθήθηκε μέχρι τη γραμμή Προύσσα, Φιλαδέλφεια, Αϊδίνιο. Η έκταση που ελέγχαμε πλέον ήταν διπλάσια από αυτή που μας επιδικάσθηκε από την συνθήκη των Σεβρών. Η προέλαση αποσκοπούσε στην καταστροφή των τουρκικών δυνάμεων και της αποδοχής εκ μέρους του Κεμάλ της αποφάσεως της συνδιασκέψεως των Παρισίων. Την 22α Αυγούστου 1920, ο Παρασκευόπουλος υπέβαλε αναφορά στον Βενιζέλο στην οποία εισηγήθηκε: Την ανάληψη εκστρατείας προς Ανατολάς, για την συντριβή του εθνικιστικού κινήματος. Σε πρώτη φάση πρότεινε την κατάληψη της γραμμής, Εσκί Σεχίρ(Δορύλαιον), Αφιόν Καραχισάρ(αρχαίο Ακροϊνόν, βυζαντινή Νικόπολις) και σε δεύτερη φάση προέλαση προς την Άγκυρα, και ενδεχομένως έως το Ικόνιο. Η κατοχή όλων αυτών των περιοχών θα αποστερούσε από το Κεμάλ ανθρώπινο δυναμικό προς στρατολόγηση. Θα δυσχεραίνονταν επίσης οι μετακινήσεις του, λόγω ελέγχου της σιδηροδρομικής γραμμής. Εκτιμάτο ότι εάν επιτυγχάνονταν οι σκοποί της επιχειρήσεως, ο Κεμάλ θα αναγκάζονταν, είτε να αναγνωρίσει την συνθήκη, είτε να εγκαταλείψει τον αγώνα.\nΤην 25η Αυγούστου η Βουλή των Ελλήνων με ψήφισμά της κήρυξε τον Βενιζέλο, «Ἄξιον τῆς Ἑλλάδος εὐεργέτη καὶ σωτῆρα τῆς πατρίδος». Την ίδια ημέρα προκήρυξε βουλευτικές εκλογές για την 25η Οκτωβρίου 1920. Χρειάζονταν επειγόντως ανανέωση της λαϊκής εντολής, πολιτική συναίνεση και εθνική ομοψυχία.\nΤην 5η Οκτ. 1920, ο Βενιζέλος έστειλε ένα μακροσκελές τηλεγράφημα στον Πρωθυπουργό της Αγγλίας Λόϋντ Τζώρτζ με το οποίο ζητούσε την βοήθειά του, για την ανάληψη μιας εκστρατείας προς την Άγκυρα και τον Πόντο, με σκοπό την οριστική καταστροφή των εθνικιστικών δυνάμεων. Παρακάλεσε για την όσο το δυνατό ταχύτερη λήψη αποφάσεως, πριν την έλευση του χειμώνα.\nΣτις 12 Οκτωβρίου, ο 27χρονος Βασιλεύς Αλέξανδρος Α΄ απεβίωσε λόγω σηψαιμίας, μετά από μόλυνση τραύματος στον μηρό, το οποίο προήλθε από δάγκωμα μαϊμούς στο ανάκτορο του Τατοΐου. Ο θάνατος του Αλεξάνδρου, μετέθεσε την ημερομηνία διεξαγωγής των εκλογών για την 1η Νοεμβρίου και επανάφερε το θέμα της επιστροφής του Βασιλέως Κωνσταντίνου στο θρόνο. Επηρέασε σε μεγάλο βαθμό την εκλογική αντιπαράθεση, θέτοντας ως βασική επιλογή: «Κωνσταντίνος ή Βενιζέλος», ενώ το φλέγον θέμα αφορούσε το μέλλον του μικρασιατικού ελληνισμού. Ο Βενιζέλος κάλεσε τον πρίγκιπα Παύλο να γίνει Βασιλεύς, αλλά αυτός αρνήθηκε επικαλούμενος την μη παραίτηση από τα δικαιώματα του θρόνου τόσο του πατέρα του, όσο και του Γεωργίου Β΄ του πρώτου στην διαδοχή.\nΑλέξανδρος Α' Λεων. Παρακευόπουλος\nΗ προεκλογική εκστρατεία των βενιζελικών εστιάσθηκε κυρίως στην επιτυχημένη εξωτερική πολιτική και στην αμνήστευση των εκνόμων ενεργειών και των διώξεων σε βάρος των βασιλικών, θεωρώντας τις συγχωρητέες σε περίοδο πολέμου. Η «Ηνωμένη Αντιπολίτευση» με αρχηγό τον Δημήτριο Γούναρη στήριξε τον προεκλογικό της αγώνα σε δύο θέματα, την βενιζελική τυραννία και την επιστροφή του Βασιλέως Κωνσταντίνου. Η αντιπολίτευση δήλωσε τον σεβασμό της προς τους συμμάχους και αναγνώρισε τις υπογραφείσες από τον Βενιζέλο συνθήκες. Την συγκεκριμένη περίοδο δεν είχε γίνει πλήρως αντιληπτό απ’ όλους η δυσκολία εφαρμογής της συνθήκης των Σεβρών και η εκτίμηση της δυνάμεως των κεμαλικών. Όλοι είχαν στραμμένη την προσοχή τους στο δημοψήφισμα για τον Κωνσταντίνο. Ο Βενιζέλος έχασε τι εκλογές κερδίζοντας 118 από τις 369 έδρες. Τα αίτιά της ήττας των φιλελευθέρων ήσαν: Η υψηλή δημοτικότητα του Κωνσταντίου, οι αυθαιρεσίες του βενιζελικού κράτους, οι διώξεις των βασιλικών και η κούραση του κόσμου από το συνεχιζόμενο πόλεμο.\nΟι νικητές των εκλογών δεσμεύτηκαν να υλοποιήσουν μια συνθήκη την οποία δεν πίστευαν.\nΗ Γαλλία και η Ιταλία απέσυραν την υποστήριξη τους προς την Ελλάδα, λόγω της επιστροφής του Βασιλέως Κωνσταντίνου.\nΟ Πρωθυπουργός του Ηνωμένου Βασιλείου Λόϋντ Τζώρτζ έμεινε ο μοναδικός σύμμαχος της Ελλάδος\nΟ διχασμός της Ελλάδος βάθυνε περισσότερο μετά τις εκλογές.\nΕπανήλθαν στην δημόσια διοίκηση οι βασιλικοί και απομακρύνθηκαν οι βενιζελικοί.\nΣε πολλές πόλεις της Μικράς Ασίας δεν κατέβασαν ποτέ τις εικόνες του Βενιζέλου από τα δημόσια κτίρια(Βουρλά).\nΗ αναγνώριση του Κεμάλ ως τον «Σωτήρα της Τουρκίας» αυξάνονταν συνεχώς.\nΑντιστράτηγος ε.α. Ιωάννης Κρασάς\n Η Ανεξάρτητος Μεραρχία διέσωσε την τιμή των ελληνικών όπλων, ήταν η μόνη που διατήρησε την συνοχή και την πειθαρχία της, στην μοναχική της πορεία των 600 χιλιομέτρων από το Σεϊντί Γαζί (αρχαία Νακόλεια) μέχρι τα παράλια. Διαφύλαξε το προσωπικό, τον οπλισμό και τα εφόδια της, ενώ διέσωσε 1.200 «περιπλανώμενους» στρατιώτες άλλων μονάδων και 6.000 Έλληνες πρόσφυγες. Αποκατέστησε την τάξη στην Μυτιλήνη που τρομοκρατείτο από τους λιποτάκτες και στην συνέχεια μεταφέρθηκε στην Αλεξανδρούπολη, όπου απετέλεσε τον πυρήνα της Στρατιάς του Έβρου. Οι κύριοι συντελεστές του άθλου ήσαν ο Διοικητής της Μεραρχίας, Συνταγματάρχης Πεζικού Δημήτριος Θεοτόκης και οι Διοικητές των 2 Συνταγμάτω,ν Αντισυνταγματάρχες Πεζικού Ιωάννης Κωνσταντίνου και Νικόλαος Τσίπουρας. Το κατόρθωμά της δεν προβλήθηκε, όπως θα έπρεπε, από μικροψυχία, επειδή ο μέραρχος ήταν εξάδελφος του πρώην υπουργού στρατιωτικών Νικολάου Θεοτόκη, ενός από τους έξι εκτελεσθέντες την 15η Νοεμβρίου 1922.\n «Επίτομος Ιστορία της εις Μικράν Ασίας Εκστρατείας». ΓΕΣ, Διεύθυνσις Ιστορίας Στρατού, Αθήνα 1967.\n Βασιλεύς Κωνσταντίνος Α΄, Αθήνα 1868-Παλέρμο Ιταλίας 1923, Διετέλεσε βασιλεύς των Ελλήνων από Μάρτιο 1913-Ιούνιο 1917 και Δεκέμβριο του 1920 έως Σεπτέμβριο του 1922.\n Αριστείδης Στεργιάδης(1861-1949), γεννήθηκε στο Ηράκλειο της Κρήτης, αλλά κατάγονταν από την Θεσσαλονίκη. Σπούδασε νομικά και συνδεόταν με φιλιά με τον Ελευθέριο Βενιζέλο. Μετά την μικρασιατική καταστροφή μετέβη στην Νότια Γαλλία, όπου έζησε μέχρι το τέλος της ζωής του.\n Στην έκθεση της 15ης Αυγούστου 1921, των ιατρών Παναγιώτη Μανούσου, Αντώνιου Χριστομάνου και Ανδρέα Αναστασοπούλου, αναφέρονται μεταξύ άλλων: «Η Α.Μ ο Βασιλεύς πάσχει εκ χρονίας διαμέσου νεφρίτιδος μετά υπερτάσεως, αναλόγου υπερτροφίας της καρδιάς και μετρίου πνευμονικού εμφυσήματος, ούτινος η σημασία επετείνεται ως εκ των προηγηθέντων πλευρεκτομών».\n Βλέπε άρθρο «Εθνικός Διχασμός» στα «Ιστορικά Δρώμενα».\n Το 1844 ο Πρωθυπουργός Ιωάννης Κωλέττης περιέγραψε σε 41 λέξεις, την εθνική στρατηγική που ακολουθούσε η Ελλάδα τα επόμενα 80 χρόνια και έμεινε στην ιστορία ως «Η Μεγάλη Ιδέα». «Τό Βασίλειον τῆς Ἑλλάδος δὲν εἶναι Ἑλλάς, ἀποτελεί ἕν μέρος μόνον. Ὑπάρχουν δύο μεγάλα κέντρα τοῦ Ἑλληνισμού. Αἱ Ἀθῆναι εἶναι ἡ πρωτεύουσα τοῦ Βασιλείου. Ἡ Κωνσταντινούπολις εἶναι ἡ μεγάλη πρωτεύουσα, ἡ Πόλις, τὸ ὅνειρον καὶ ἡ ἐλπίς ὅλων τῶν Ἑλλήνων». Την αποδέχθηκαν τόσο οι Βασιλείς και οι πολιτικοί της, όσο και ο ελληνικός λαός. Με τους Βαλκανικούς Πολέμους πραγματοποιήθηκε ένα μέρος της.\n Η Ελλάδα των δύο ηπείρων(Ευρώπη και Ασία) και των πέντε θάλασσών[Μεσόγειος Θάλασσα, Αδριατική Θάλασσα, Μαύρη Θάλασσα, Θάλασσα του Μαρμαρά, και η Θάλασσα του Λεβάντε(Ανατολική Μεσόγειος)].\n«Ἡ Ἑλληνική ἐλευθερία θὰ φέρη πρὸς ὅλους ἀνεξαρτήτως φυλῆς καὶ θρησκεύματος, τὴν ἰσότητα καὶ τὴν δικαιοσύνη». Ἀπό τὸ διάγγελμα τοῦ Βενιζέλου πρὸς τὸν λαό τῆς Σμύρνης(2 Μαΐου 1919).\n Τζωρτζ Μιλν(1866-1948), Βρετανός στρατηγός, τοποθετήθηκε στην Σμύρνη ως στρατιωτικός διοικητής των βρετανικών στρατευμάτων και καθόρισε τα όρια της ελληνικής κατοχής(βλέπε σχεδιάγραμμα).\n Λέσβο, Λήμνο, Σαμοθράκη, Χίο, Σάμο, Ικαρία, Ίμβρο και Τένεδο.\n Κατοχή για 5 χρόνια και μετά διενέργεια δημοψηφίσματος για την προσάρτησή της στην Ελλάδα.\n Υποπλοίαρχος Απόστολος Τσερέπης και Υπολοχαγός Απόστολος Κυριακής.\n Δολοφονήθηκε από άνδρες του Τάγματος του Λοχαγού Παύλου Γύπαρη.\n «Ἡ παράταση τῆς σημερινῆς καταστάσεως στή Μικρά Ἀσία εἶναι γεμάτη ἀπειλές γιά τό μέλλον. Τό μόνο δραστικό φάρμακο θά ἧταν μιά νέα ἐκστρατεία γιά τήν ὁριστική καταστροφή τῶν ἐθνικιστικῶν δυνάμεων». Τηλεγράφημα τοῦ Ελ. Βενιζέλου πρὸς τὸν Λόϋντ Τζώρτζ τὴν 5η Οκτ. 1920.\n Ο βασιλεύς Αλέξανδρος Α΄ γεννήθηκε το 1893, ανέβηκε στον θρόνο την 17η Ιουνίου 1917, μετά την βίαια απομάκρυνση του πατέρα του Βασιλέως Κωνσταντίνου και του πρώτού εις την διαδοχή αδελφού του Γεωργίου Β΄, από τις δυνάμεις της Αντάντ.\n Την 17η Σεπτέμβριου ο Αλέξανδρος στην προσπάθειά του να σώσει από τον σκύλο του Φρίτς, την κυοφορούσα θηλυκιά μαϊμού(μακάκους συλβάνους), του αυστριακού κηπουρού των ανακτόρων, το ταίρι της τού επιτέθηκε και τον δάγκωσε στο πόδι. Η μόλυνση επήλθε από την χημική ουσία του χρώματος που υπήρχε στο χρώμα του υφάσματος.\n Δημήτριος Γούναρης (1867-1922), Διετέλεσε τρεις φορές πρωθυπουργός της Ελλάδος. Ίδρυσε το Λαϊκό Κόμμα(αρχική ονομασία Εθνικοφρόνων). Εξορίσθηκε στην Κορσική μετά την επικράτηση του Βενιζέλου το 1917. Επέστρεψε στην Ελλάδα το Σεπτέμβριο του 1920 και ηγήθηκε κόμματος της Ηνωμένης Αντιπολιτεύσεως και κέρδισε τις εκλογές.\n Ο Βενιζέλος έλαβε το 50,51%(375.803 ψήφους) των ψήφων, ενώ η Ηνωμένη Αντιπολίτευση το 49,36%(368.678 ψήφους). Στην Θράκη (Ανατολική και Δυτική) οι βενιζελικοί κέρδισαν και τους 50 βουλευτές, γιατί οι αντίπαλοι τους δεν πρόλαβαν να ορίσουν υποψηφίους. Ο Γρηγόριος Δαφνής αναφέρει τα εξής ποσοστά: Βενιζελικοί: 464.717, ή 42,2%, Ηνωμένη Αντιπολίτευση: 623.437, η 57,8%.\n«ΙΣΤΟΡΙΑ ΤΟΥ ΕΛΛΗΝΙΚΟΥ ΕΘΝΟΥΣ», ΕΚΔΟΤΙΚΗ ΑΘΗΝΩΝ Α.Ε. Αθήνα 1977.


Lenovo: Μειωμένα κατά 19% τα έσοδα σε ετήσια βάση - Marketnews.gr\nLenovo: Μειωμένα κατά 19% τα έσοδα σε ετήσια βάση\nΤα οικονομικά αποτελέσματα για το τέταρτο τρίμηνο και συνολικά ετήσια αποτελέσματα, για το έτος που ολοκληρώθηκε στις 31 Μαρτίου 2016 ανακοίνωσε ο όμιλος Lenovo.\nTα έσοδά της, διαμορφώθηκαν στα $9,1δισ μειωμένα κατά 19%, σε ετήσια βάση, ενώ τα ετήσια έσοδα έφτασαν τα $44.9 δισ. σημειώνοντας 3% πτώση σε ετήσια βάση.\nΠαράλληλα, το μεγαλύτερο πρόγραμμα αναδιάρθρωσης στην ιστορία της Lenovo, οδήγησε σε καλύτερη δομή κόστους, εξοικονομώντας $690 εκατ. στο δεύτερο εξάμηνο του έτους, με αποτέλεσμα την άνοδο του PTI του 4ου οικονομικού τριμήνου κατά 86% στα $193 εκατ., σε ετήσια βάση.\nΟι ετήσιες απώλειες, προ φόρων, ήταν $277 εκατ. Το τέταρτο τρίμηνο τα καθαρά έσοδα παρουσίασαν 80% άνοδο σε ετήσια βάση στα $180 εκατ., ενώ οι ετήσιες καθαρές απώλειες ήταν $128 εκατ., ακόμα και μετά από $330 εκατ. λογιστικές δαπάνες μη ρευστών μεγεθών που σχετίζονται με συγχωνεύσεις και εξαγορές


Ασφάλεια στο αυτοκίνητο για την έγκυο, τα παιδιά και τον ενήλικα | Ursafe\nΑρχική / Blog / Ασφάλεια στο αυτοκίνητο για την έγκυο, τα παιδιά και τον ενήλικα\nΑσφάλεια στο αυτοκίνητο για την έγκυο, τα παιδιά και τον ενήλικα\nΕίναι αλήθεια ότι το αυτοκίνητο είναι ένα μεγάλο κεφάλαιο στη ζωή μας και η προστασία μας από όλους τους κινδύνους που εμπεριέχει η χρήση του είναι το σημαντική.\nΚαθημερινά ακούμε για τροχαία ατυχήματα που συχνά μας κάνουν να δακρύζουμε και αφού ξεπεράσουμε το πρώτο σοκ ν’ απορούμε γιατί έγιναν. Πολλοί μπορεί να είναι οι λόγοι για ένα τροχαίο ατύχημα και πολλοί οι παράγοντες που μπορούν να επηρεάσουν ένα ατύχημα είτε εξωτερικοί παράγοντες (καιρός, οδόστρωμα, πρόβλημα στο αυτοκίνητο) είτε παράγοντες που αφορούν εμάς τους ίδιους (νύστα, μέθη, απροσεξία, κινητό τηλέφωνο, κλπ). Οι μετακινήσεις όμως δε θα σταματήσουν. Είναι μέρος της καθημερινότητάς μας, είτε αυτό αφορά την εργασία μας είτε την ψυχαγωγία και τη διασκέδασή μας. Γι’ αυτό ο καθένας θα πρέπει να φροντίζει για την ασφάλεια τόσο του ίδιου όσο και της οικογένειάς του όταν βρίσκονται στο αυτοκίνητο.\n‘Ετσι πολλούς από τους παράγοντες που επηρεάζουν την ασφάλειά μας στο αυτοκίνητο μπορούμε να τους ελέγξουμε και υπάρχουν πολλές ενέργειες που μπορούμε να κάνουμε ώστε να ελαχιστοποιήσουμε την έκθεση στον κίνδυνο:\n1. Πρώτος και καλύτερος είναι η κατάσταση του αυτοκινήτου μας. Ένα καλά συντηρημένο αυτοκίνητο, ειδικά αν είναι σύγχρονο και με όλα τα συστήματά του να λειτουργούν όπως πρέπει, βοηθά τον οδηγό να έχει καλύτερο έλεγχο (ABS, ESP, DSC, κ.α.).\n2. Ο οδηγός θα πρέπει να ξέρει καταρχήν τα δικά του όρια, καθώς και αυτά του αυτοκινήτου του. Ένα καλό, σύγχρονο και γρήγορο αυτοκίνητο δεν σημαίνει ότι και ο οδηγός έχει τις ικανότητες ή την εμπειρία που χρειάζεται για να οδηγήσει το αυτοκίνητο κοντά στα όριά του. Αντίστοιχα ένας καλός οδηγός δεν μπορεί να οδηγεί όλα τα αυτοκίνητα εξίσου γρήγορα.\n3. ΟΛΟΙ ΜΕΣΑ ΣΤΟ ΑΥΤΟΚΙΝΗΤΟ ΦΟΡΑΜΕ ΖΩΝΗ!!! Οι αερόσακκοι και όλα τα υπόλοιπα συστήματα προστασίας του αυτοκινήτου προϋποθέτουν ότι φοράμε ζώνη. Υπάρχουν περιπτώσεις που ο κίνδυνος τραυματισμού από τον αερόσακκο είναι μεγαλύτερος αν δεν φοράμε ζώνη, απ'ότι αν δεν είχαμε αερόσακκο.\n4. Τα παιδιά πρέπει από τη στιγμή που θα γεννηθούν να έχουν το κατάλληλο καθισματάκι (αυγό όπως το λένε πολλοί), και μέχρι το ύψος τους να φτάσει τα 145εκ., όπου πλέον μπορούν να δένονται αποκλειστικά με τη ζώνη του αυτοκινήτου χωρίς άλλο βοήθημα (κάθισμα booster).\nΕκτός του ότι είναι παράνομο, είναι πάρα πολύ επικίνδυνο να μεταφέρεται νεογνό, βρέφος και παιδί με αυτοκίνητο, χωρίς τα απαραίτητα μέτρα προστασίας. Σύμφωνα με το Ινστιτούτο Οδικής Ασφάλειας «Πάνος Μυλωνάς», τα παιδιά πρέπει να αποφεύγεται να κάθονται στο κάθισμα του συνοδηγού, καθώς ατυχήματα έχουν δείξει ότι παθαίνουν σοβαρές κακώσεις και τραυματισμούς από τους αερόσακους. Κατά συνέπεια για τα παιδιά είναι υποχρεωτικό το παιδικό καθισματάκι που πρέπει να είναι τοποθετημένο στο πίσω κάθισμα υπό την επίβλεψη του ενός γονιού, ο οποίος πρέπει να είναι δεμένος και αυτός με ζώνη ασφαλείας. Όταν το παιδί, λόγω ηλικίας, αποχωριστεί το παιδικό κάθισμα, πρέπει να δένεται και αυτό πάντα με ζώνη ασφαλείας στο πίσω κάθισμα και ποτέ στο κάθισμα του συνοδηγού, έως την ηλικία των 12 ετών τουλάχιστον, όπως προβλέπει σχετικά ο Κ.Ο.Κ.\nΓια το νεογνό και το μικρό βρέφος (εως 2 ετών), ο ιδανικός και ασφαλέστερος τρόπος μεταφοράς είναι να το βάλετε στο ειδικό κάθισμα ασφαλείας για την ηλικία του, στο πίσω κάθισμα του αυτοκινήτου και με φορά του καθίσματος ασφαλείας, προς τα πίσω. Με τον ίδιο τρόπο μπορεί να τοποθετηθεί και στο κάθισμα του συνοδηγού, αρκεί να απενεργοποιήσετε τους αερόσακους του αυτοκινήτου. Μετά την ηλικία των 2 ετών, μπορείτε να τοποθετείτε το παιδικό κάθισμα ασφαλείας προς τα εμπρός (αν και στις Σκανδιναβικές χώρες είναι υποχρεωτικό το παιδί να κάθεται κοιτώντας προς τα πίσω μέχρι την ηλικία των 4 ετών). Οταν μεγαλώσει αρκετά το παιδί και έχει φτάσει τα όρια του παιδικού καθίσματος αυτοκινήτου ως προς το ύψος και το βάρος, όπως αυτό προσδιορίζεται για το καθε κάθισμα, υπάρχουν τα ειδικά καθίσματα booster που τοποθετούν τα παιδιά στη σωστή θεση ως προς τη ζώνη του αυτοκινήτου.\nΑπό καθισματάκια για μωρά μέχρι και booster για μεγαλύτερα παιδιά υπάρχει μια μεγάλη γκάμα παιδικών καθισμάτων από την οποία θα πρέπει να επιλέγετε πάντα το κάθισμα που σίγουρα θα ρυθμίζεται ανάλογα με το ύψος του παιδιού, θα έχει ζώνη ασφαλείας και θα έχει δοκιμαστεί σε τεστ σύγκρουσης. Επίσης πολλά καθίσματα έχουν ρυθμιζόμενο καθ’ ύψος προσκέφαλο πλάτης, που προστατεύει το κεφάλι του παιδιού από πλευρικές συγκρούσεις, όποιο και εαν είναι το ύψος του καθώς και ρυθμιζόμενες θεσεις ανάκλισης.\nΤο κάθισμα ασφαλείας που θα επιλέξετε θα πρέπει να καλύπτει όλα τ’ απαιτούμενα από τη νομοθεσία στάνταρντ αλλά και τις ανάγκες του παιδιού. Ετσι θα πρέπει να να έχει άνετο εργονομικό κάθισμα, να είναι κατάλληλο για να είναι τοποθετημένο να κοιτάει προς τα πίσω ή να κοιτάει προς τα εμπρός ανάλογα με την ηλικία του παιδιού, να έχει ζώνη ασφαλείας του καθίσματος 5 σημείων (για μικρές ηλικίες), ενίσχυση στους ώμους, να ρυθμίζεται καθ'ύψος ανάλογα με το ύψος του παιδιού, να έχει δυνατότητα ανάκλησης για να μπορεί να κοιμηθεί το παιδί σε πιο ξαπλωμένη θέση και επιπλέον μαξιλαράκι ώστε τα μικρότερα παιδια να κάθονται άνετα. Καλό είναι το κάλυμμά του ν’ αφαιρείται εύκολα για να πλυθεί γιατί να είστε σίγουροι ότι σ’ ελάχιστο χρόνο θα έχει λερωθεί. Κάποια καθίσματα ακόμα έχουν και μαγνητικά άγκιστρα για να κρατάνε τη ζώνη μακριά από το κάθισμα όταν βάζετε το μωρό, το προσκέφαλο και η ζώνη πρόσδεσης ρυθμίζονται καθ'ύψος σε 8 διαφορετικές θέσεις με μία κίνηση, ενώ έχουν διπλή πλευρική προστασία EPS για το κεφάλι και το λαιμό. Υπάρχουν ακόμα καθίσματα που έχουν ρυθμιζόμενες θέσεις ανάκλισης του καθίσματος (για να κοιμηθεί το παιδί).\nΜάλιστα για το κεφάλαιο «ύπνος μέσα στο αυτοκίνητο» το μαξιλάρι Λαιμού-Αυχένα βοηθάει να γίνει το ταξίδι πιο ξεκούραστο. Πόσες φορές έχει τύχει να το πάρει το παιδί ο ύπνος στο αυτοκίνητο; Αλλά ακόμα και τον γονιό, τον συνοδηγό ή τον γονιό που κάθεται πίσω δίπλα στο παιδί. Το μαξιλάρι αυτό είναι ιδιαίτερα βολικό και χρήσιμο ειδικά σε ένα μεγάλο ταξίδι όπως μπορεί να είναι αυτό των διακοπών, των εκδρομών. Ειδικά εάν χρησιμοποιείτε κάθισμα booster που δεν έχει υποστήριξη στην πλάτη ή το κεφάλι το μαξιλάρι αυτό στηρίζει το λαιμό και το κεφάλι του παιδιού. Μάλιστα κάποια μαξιλάρια έχουν και ειδικές υποδοχές για να κουμπώνουν στη ζώνη ασφαλείας, ώστε να μην «κόβει» η ζώνη το λαιμό τους όπως γέρνουν δεξιά ή αριστερά το κεφαλάκι τους, ενώ συγχρόνως κρατάει το μαξιλάρι στη θέση του.\nΑξίζει ν’ αναφέρουμε ότι απαραίτητο συμπλήρωμα για κάθε παιδικό κάθισμα ηλικίας μέχρι 4 ετών είναι το κλιπ για τη ζώνη ασφαλείας που εμποδίζει το παιδί να περάσει τα χέρια του ανάμεσα από τις ζώνες κι έτσι να κινδυνεύει από ελλειπή προστασία σε ενδεχόμενη πρόσκρουση ή απότομο φρενάρισμα. Πολλές φορές στα μικρά παιδιά δεν αρέσει να φοράνε ζώνη ασφαλείας και προσπαθούν να τη βγάλουν για να έχουν μεγαλύτερη ευκολία κινήσεων. Σε μία πρόσκρουση όμως αυτό είναι πολύ επικίνδυνο, και μπορεί να κοστίσει ένα τραυματισμό, ίσως και σοβαρό. Και επειδή δεν μπορείτε να κάθεστε δίπλα του για να βεβαιώνεστε συνέχεια ότι φοράει σωστά τη ζώνη του και δεν έχει "δραπετεύσει", υπάρχει το κλιπ ζώνης που πιάνει τις ζώνες μαζί και δυσκολεύει το παιδί να βγάλει τα χεράκια του από τη ζώνη.\nΣτα πλαίσια ευρωπαϊκής έρευνας για βρετανικό περιοδικό αποκαλύφθηκε ότι σχεδόν το 60% των παιδιών δεν είναι τόσο ασφαλή όσο απαιτείται όταν βρίσκονται στο αυτοκίνητο. Ένα ρεπορτάζ του What Car που ερεύνησε περισσότερα από 3.000 αυτοκίνητα αποκάλυψε ότι το 36% των παιδικών καθισμάτων αυτοκινήτων ήταν λάθος τοποθετημένα στο αυτοκίνητο, ενώ το 33% δεν ήταν κατάλληλα συγκριτικά με τα παιδιά που μεταφέρουν.\nΣτην Ελλάδα, οι τραυματισμοί από τροχαία αποτελούν, σύμφωνα με τον Παγκόσμιο Οργανισμό Υγείας, την πρώτη αιτία θανάτου για παιδιά και εφήβους. Τα στοιχεία της Εθνικής Στατιστικής Υπηρεσίας επιβεβαιώνουν τη θλιβερή στατιστική: Σύμφωνα με στοιχεία παλιότερης έρευνας το 2006 χάθηκαν στη χώρα μας σε τροχαία ατυχήματα 36 παιδιά ηλικίας έως 14 ετών, 64 τραυματίστηκαν βαριά και 773 ελαφριά. Άλλες ευρωπαϊκές χώρες έχουν καταφέρει να μειώσουν την παιδική θνησιμότητα από τροχαία σε ποσοστό που αγγίζει το 7% την περίοδο 1998-2007. Η Ελλάδα, ωστόσο, συγκαταλέγεται στις χώρες με τις χαμηλότερες επιδόσεις, που δεν ξεπερνούν το 4%.\nΤο 83% των παιδιών που χρησιμοποιούν παιδικό κάθισμα δεν τραυματίζεται σε περίπτωση ατυχήματος. Σε έρευνα που πραγματοποιήθηκε από το Εθνικό Μετσόβιο Πολυτεχνείο το 2009 για λογαριασμό του υπουργείου Μεταφορών και Επικοινωνιών, το ποσοστό χρήσης παιδικού καθίσματος ήταν 57%. Σχεδόν όλα τα βρέφη (0-2 ετών) τοποθετούνταν σε ειδικό κάθισμα, ενώ τα παιδιά ηλικίας 3-8 ετών σε ποσοστό μόνο 52%.\nΣύμφωνα με το Ευρωπαϊκό Συμβούλιο Ασφάλειας Μεταφορών (ETSC), 18.500 παιδιά έως 14 χρόνων έχασαν τη ζωή τους στην Ευρωπαϊκή Ένωση από τροχαία ατυχήματα τα τελευταία 10 χρόνια. Κατά μέσο όρο στην Ευρώπη, 1 στους 10 θανάτους παιδιών οφείλεται σε τροχαίο ατύχημα, ενώ το ποσοστό ανά χώρα αλλάζει, με τη Νορβηγία και τη Σουηδία να κινούνται περίπου στο 5% και την Ελλάδα στο 14%.\nΤελικά το παιδικό κάθισμα αυτοκινήτου καταργείται όταν το "μέγεθος" του παιδιού μας είναι κατάλληλο για τις ζώνες ασφαλείας του αυτοκινήτου. Αλλά και τότε πρέπει να θυμόμαστε ότι η ζώνη είναι υποχρεωτική και στα πίσω καθίσματα. Είναι γνωστό το παράδειγμα του ελέφαντα: Ένα παιδί βάρους 30 κιλών μέσα σε ένα αυτοκίνητο που κινείται με 40 χλμ. την ώρα, σε περίπτωση που συγκρουστεί μετωπικά με ακίνητο εμπόδιο, με την αδράνεια και την ορμή που έχει, ζυγίζει… 1 τόνο, δηλαδή το βάρος ενός ελέφαντα! Αυτό μπορεί να αποβεί θανατηφόρο για το ίδιο το παιδί αλλά και για τον μπροστινό επιβάτη.\nΕπίσης είναι απολύτως απαραίτητο η έγκυος να φοράει ζώνη που είναι ειδική για εγκύους και να τη φοράει σωστά, δηλαδή να περνά ανάμεσα στα στήθη και να συνεχίζει στο πλάι της κοιλιάς, ενώ το κάτω μέρος της ζώνης πρέπει να βρίσκεται κάτω από την κοιλιά. Η ειδική ζώνη για εγκύους προστατεύει το έμβρυο σε περίπτωση ατυχήματος, δεν πιέζει το έμβρυο αλλά μεταφέρει όλη την πίεση στους γοφούς και τη λεκάνη της εγκύου και όχι στην κοιλιά και τη μήτρα. Χρησιμοποιείται σε συνδυασμό με την κανονική ζώνη. Η αλήθεια είναι ότι εάν μία έγκυος γυναίκα έχει αυτοκινητιστικό ατύχημα και πάθει σοβαρό τραυματισμό, οι πιθανότητες αποβολής είναι 40-50%. Ακόμα και μικροτραυματισμούς να υποστεί υπάρχει και πάλι πιθανότητα 5-10% να αποβάλει. Γι'αυτό δημιουργήθηκε η ζώνη ασφαλείας για εγκύους.\nΤελειώνοντας θα πρέπει να τονίσουμε ότι δεν κινδυνεύουμε μόνο από τροχαίο όταν είμαστε μέσα στο αυτοκίνητο αλλά και όταν είμαστε έξω σε μία διάβαση, στον δρόμο, στη βόλτα. Και μάλιστα εμείς οι ενήλικες που γνωρίζουμε βέβαια όλους τους κινδυνους συχνά τους αψηφούμε και μέσα στο άγχος μας να τα προλάβουμε όλα έρχεται η «κακιά στιγμή». Ετσι ενώ μαθαίνουμε στα παιδιά, όπως πρέπει άλλωστε, ότι τ’ αυτοκίνητα τρέχουν στο δρόμο και γι αυτό πρέπει να διασχίζουμε τον δρόμο πάντα από τα φανάρια, πόσες φορές εμείς οι ίδιοι διασχίζουμε δρόμους ή ακόμα και λεωφόρους από όποιο σημείο μας βολεύει εκείνη την ώρα;; Και πόσες φορές ακούμε για τροχαία θανατηφόρα και μη που θα μπορούσαν εύκολα να έχουν αποφευχθεί εάν απλώς είχαμε περπατήσει λίγα βήματα ακόμα να φτάσουμε στα φανάρια.\nΕίναι φυσικό ένα παιδί ν’ ανυπομονεί ν’ ανακαλύψει τον κόσμο, πολύ συχνά μπορεί ν' αφήσει το χέρι της μαμάς ή του μπαμπά και να τρέξει προς ό,τι του προκαλεί το ενδιαφέρον, ακόμα και διασχίζοντας τον δρόμο!! Είναι όμως φυσικό για τους ενήλικες να κάνουν το ίδιο;;;;\nΜαθαίνουμε στα παιδιά μας να διασχίζουν τους δρόμους από τις διαβάσεις στους φωτεινούς σηματοδότες (φανάρια), να ελέγχουν προσεκτικά την κίνηση και στα δύο ρεύματα κυκλοφορίας ενός δρόμου, προτού τον διασχίσουν και να χρησιμοποιούν πάντα το πεζοδρόμιο, όπου είναι αυτό διαθέσιμο για τις μετακινήσεις τους.


Κίρρωση Ήπατος: Τι είναι ο δείκτης Child-Pugh - Αίτια, Συμπτώματα, Διάγνωση και Θεραπεία - Newshealth.gr - Ειδήσεις για την υγεία μας\nΚίρρωση Ήπατος: Τι είναι ο δείκτης Child-Pugh – Αίτια, Συμπτώματα, Διάγνωση και Θεραπεία\nΚίρρωση είναι μια σοβαρή χρόνια νόσος του ήπατος που συνοδεύεται από ουλοποίηση (ουλή) στο συκώτι. Οι βλάβες του ήπατος στην κίρρωση δυνατόν να προκαλέσουν σοβαρή αιμορραγία (πχ αιμορραγία κιρσών οισοφάγου), οίδημα (πρήξιμο στα πόδια ή συλλογή υγρού στην κοιλιά) και αναπνευστική δυσχέρεια (από συλλογή υγρού στους πνεύμονες). Η κίρρωση του ήπατος δυνατόν να οφείλεται σε χρόνια κατάχρηση αλκοόλ, ηπατίτιδα Β ή ηπατίτιδα C, μη αλκοολική λιπώδη νόσο του ήπατος (συνήθως εμφανίζεται σε ασθενείς με παχυσαρκία και σακχαρώδη διαβήτη).\nΚίρρωση Ήπατος: Συμπτώματα που αποτελούν ένδειξη\nΑρκετοί ασθενείς με κίρρωση ήπατος δεν έχουν κανένα σύμπτωμα. Εάν εμφανιστούν συμπτώματα, αυτά δυνατόν να περιλαμβάνουν:\nΚίρρωση Ήπατος: Πώς πραγματοποιείται η διάγνωση;\nΟ γαστρεντερολόγος σας πιθανόν να σας συστήσει:\nΓαστροσκόπηση (για έλεγχο κιρσών οισοφάγου και πυλαίας γαστροπάθειας)\nΚίρρωση Ήπατος: Πώς υπολογίζεται η βαρύτητα της;\nΗ βαρύτητα της κίρρωσης υπολογίζεται με το σκορ Child-Pugh (μερικές φορές καλείται Child-Turcotte-Pugh score). Το σκορ Child-Pugh χρησιμοποιείται για να καθορισθεί η πρόγνωση της κίρρωσης του ήπατος και περιλαμβάνει τις εξής 5 παραμέτρους:- Ολική χολερυθρίνη– Λευκωματίνη ή αλβουμίνη ορού- Χρόνος προθρομβίνης- Ασκίτης- Ηπατική εγκεφαλοπάθειαΑνάλογα με το σκορ Child-Pugh, η κίρρωση ταξινομείται σε 3 στάδια: A, B, C. Το στάδιο Α (5-6 πόντοι) έχει 100% επιβίωση στο πρώτο έτος και 85% επιβίωση στο δεύτερο έτος. Το στάδιο Β (7-9 πόντοι) έχει 81% επιβίωση στο πρώτο έτος και 57% επιβίωση στο δεύτερο έτος. Το στάδιο C (10-15 πόντοι) έχει 45% επιβίωση στο πρώτο έτος και 35% επιβίωση στο δεύτερο έτος.\nΚίρρωση Ήπατος: Πώς αντιμετωπίζεται;\nΓια τη μείωση του κινδύνου αιμορραγίας σε περίπτωση κιρσών οισοφάγου ο γαστρεντερολόγος θα σας συστήσει κάποια φάρμακα που ονομάζονται «β-αναστολείς» ή θα προχωρήσει σε ενδοσκοπική απολίνωση (δηλαδή αφαίρεση των κιρσών με ελαστικούς δακτυλίους μέσω θεραπευτικής γαστροσκόπησης). Σε περίπτωση οιδημάτων στα πόδια ή συλλογής υγρού στην κοιλιά (το υγρό αυτό καλείται ασκίτης) και τους πνεύμονες, θα σας χορηγηθούν διουρητικά, ή θα σας γίνει εκκενωτική παρακέντηση του ασκιτικού υγρού.\nΓια τη θεραπεία ή την πρόληψη των λοιμώξεων (επειδή οι ασθενείς με κίρρωση ήπατος είναι πιο ευαίσθητοι σε λοιμώξεις) πιθανόν να σας χορηγηθούν αντιβιοτικά. Επίσης θα πρέπει να κάνετε τον καθιερωμένο ετήσιο αντιγριπικό εμβολιασμό. Για τη βελτίωση της σύγχυσης ή αλλιώς της ηπατικής εγκεφαλοπάθειας (σε προχωρημένα στάδια κίρρωσης ήπατος), θα σας χορηγηθεί λακτουλόζη (ένα φάρμακο που μαλακώνει τα κόπρανα) ή αντιβιοτικά.\nTags: ΗΠΑΡ, ΚΙΡΡΩΣΗ ΗΠΑΤΟΣ, ΚΙΡΡΩΣΗ ΗΠΑΤΟΣ ΑΙΤΙΑ, ΚΙΡΡΩΣΗ ΗΠΑΤΟΣ ΘΕΡΑΠΕΙΑ\nΠεριτονίτιδα: Οι πιθανές επιπλοκές – Αίτια, Συμπτώματα, Διάγνωση και Θεραπεία\nΕσερίχια Κόλι: Το βακτήριο που ζει στο έντερο μας – Λοίμωξη, Αίτια, Συμπτώματα και Θεραπεία


Ο αμερικανός πρόεδρος Ντόναλντ Τραμπ καταφέρθηκε σήμερα κατά της συντονίστριάς του στη μάχη εναντίον της Covid-19, της γιατρού Ντέμπορα Μπερξ, την οποία κατηγορεί ότι υπέκυψε στην πίεση των αντιπολιτευόμενων Δημοκρατικών και εμφανίζεται υπερβολικά απαισιόδοξη για την εξέλιξη της πανδημίας.\nΗ Μπερξ δήλωσε χθες στο CNN ότι οι Ηνωμένες Πολιτείες έχουν εισέλθει σε μια “νέα φάση” της υγειονομικής κρίσης κι ότι οι κάτοικοι των αγροτικών περιοχών της χώρας δεν βρίσκονται στο απυρόβλητο.\n“Ο πρόεδρος διασπείρει την παραπληροφόρηση για τον ιό και εκείνη (η δρ. Μπερξ) είναι το φερέφωνό του”, είχε καταγγείλει στο τηλεοπτικό δίκτυο ABC η πρόεδρος της Βουλής των Αντιπροσώπων.\n“Είναι εξαιρετικά ανεύθυνο εκ μέρους της Πελόζι να επιτίθεται συνεχώς εναντίον της δρ. Μπερξ και να ενσταλάζει τη δυσπιστία του κοινού προς το πρόσωπό της”, είχε γράψει σε tweet η Αλίσα Φάραχ, η διευθύντρια επικοινωνίας της αμερικανικής προεδρίας.\nΑπειλεί να μηνύσει την Πολιτεία της Νεβάδα


Πεϊνιρλί Ιωνίας - Το Πιρούνι\nΤο αληθινό πεϊνιρλί της Ιωνίας\nΠεϊνιρλί, στη γλώσσα του, σημαίνει κάτι που έχει τυρί, που στα τούρκικα το λένε peynir. Σημαίνει και μια ιδιαίτερη τεχνική, μια εντελώς δική του ζύμη και ειδικά μαγαζιά με τεχνίτες που το παίζουν, κυριολεκτικά στα δάχτυλα, στις γειτονιές της Τουρκίας. Φαγητό «του δρόμου» πλην βασιλικό και βουτυράτο, αφού μόλις βγει απαιτεί να αλειφθεί πλουσιοπάροχα με αγνό βούτυρο, το πεϊνιρλί ή αλλιώς η τούρκικη πίτσα, στην Ελλάδα έχει ταλαιπωρηθεί όσο και ο έλληνας φορολογούμενος στα χρόνια των μνημονίων.\nΗ ατέρμονη ουρά έξω από την Ιωνία, που κλείνει νωρίς το μεσημέρι μόλις ξεπουλήσει, σε συνδυασμό μ’αυτό το ευλογημένο άρωμα από φρεσκοψημμένη ζύμη, λιωμένο βούτυρο και τυρί, θα σε πάρει «από τη μύτη» στη γωνιά της πιο αυθεντικής ζύμης, αυτή που διδάχτηκε «μέσα στα ζυμάρια» ο κύριος Σπύρος από τα πεθερικά του, που έφεραν την τέχνη της από την Ιωνία. Εκεί όπου οι νοικοκυρές πήγαιναν στον τεχνίτη τη δική τους γέμιση, να τη βάλει στη ζύμη του και να την ψήσει, σε έναν σκληρό ανταγωνισμό για το ποιά κάνει την καλύτερη.\nΟ ξυλόφουρνος βογγάει, οι χαμογελαστές κοπέλες ζουν το δράμα του Τιραμόλα. Όλα εδώ καταναλώνονται καυτά, δεν προλαβαίνουν να ξαποστάσουν στα πανέμορφα ψάθινα πανέρια με τις καρό πετσέτες. Σκέτο σκαφάκι για πεϊνιρλί απλό ή ολικής, ψωμάκι «καλόγερος» αν είσαι της λιτότητας. Αυτό όμως το υπέροχο, λαστιχωτό ζυμαράκι, ίδιο με τη ζύμη της ναπολετάνικης πίτσας που θα το δεις να ζυμώνεται μπροστά στα μάτια σου, μπορεί να μεταμορφωθεί σε χίλιες λιχουδιές: πίτσα, «ξυλοπεταχτή» λαδόπιτα με ρίγανη, τυρόπιτα ζυμωτή, σπανακόπιτα πουγκί με αρωματικά, λιόψωμο γεμιστό με ντομάτα και υπέροχη μελιτζάνα, ελληνικό χοτ-ντογκ με χωριάτικο λουκάνικο και φυσικά πεϊνιρλί, με λαχανικά, κασέρι, ντομάτα, παστουρμά, κιμά, πιπεριά.\nΌταν ο κύριος Σπύρος έφερνε στη γειτονιά ελιές το 2002 για να στήσει τον δικό του ξυλόφουρνο για τη χειροποίητη ζύη του, η γειτονιά, συνηθισμένη στην εποχή του fast-ηλεκτρικού, παραξενεύτηκε. Η νοστιμιά έκανε το θαύμα της. Ούτε φυλλάδια, ούτε διαφήμιση. Μόνο αγνά υλικά: κιμάς, παστουρμάς, ζωντανά λαχανικά. Κι αν σας ρωτήσει μήπως θέλετε έξτρα βούτυρο στο τελείωμα, να πείτε «ναι»!\nΠεϊνιρλί Ιωνίας, Πανόρμου 3, Αμπελόκηποι, 2106462854


Food - Ball Fiesta στο πλαίσιο του Pop up festival 2013 - Go2 Cyprus Events - Οδηγός Διασκέδασης για όλη την Κύπρο!\nFood – Ball Fiesta στο πλαίσιο του Pop up festival 2013\nPosted On : Οκτώβριος 10, 2013 Published By : go2comcy\nTo δίκτυο Εθελοντών «Λευκωσιαζω» μαζί με το Δήμο Λευκωσίας διοργανώνουν το Food – ball fiesta που πραγματοποιείται μέσα στο πλαίσιο του Pop – up Festival που συνεχίζεται με επιτυχία στη Μακαρίου.\nΗ Λεωφόρος Μακαρίου αλλάζει πρόσωπο και γίνεται ένα ανοικτό γήπεδο. Στρώνεται με γρασίδι και σας περιμένει το Σάββατο 12 Οκτωβρίου από τις 9 π.μ. μέχρι τις 5 μ.μ..\nΗ γιορτή του Food – Ball Fiesta θα περιλαμβάνει ποδοσφαιρικούς αγώνες, χορό, τραγούδι, επιδείξεις καράτε, ακροβατικά, ζωγραφική, κατασκευές με ξύλο και πολλές – πολλές άλλες δραστηριότητες. Θα στηθούν υπαίθρια καφενεδάκια για την πώληση σνακ, ποτών, καφέ και δροσερών ποτών.\nΟ ποδοσφαιρικός αγώνας «3 εναντίον 3» απευθύνεται σε παιδιά ηλικίας 6 μέχρι 12 ετών, αγόρια και κορίτσια που αγαπούν το ποδόσφαιρο. Στον ποδοσφαιρικό αγώνα συμμετέχουν ομάδες με 4 παίχτες και είναι παιχνίδι χωρίς τερματοφύλακα. Η κάθε ομάδα θα λαμβάνει συμμετοχή σε αγώνα διάρκειας 10 λεπτών. Όλα τα παιδιά που θα δηλώσουν συμμετοχή – μέσω του σχολείου τους – θα διαγωνιστούν μέσα στο πλαίσια του «ευ αγωνίζεσθαι», κάτω από την καθοδήγηση έμπειρων ποδοσφαιριστών και προπονητών. Όμως και τα μεγαλύτερα παιδιά, οι γονείς και γιατί όχι οι παππούδες θα έχουν το δικό τους γήπεδο όπου μπορούν να δοκιμάσουν τις ικανότητές τους στα πέναλτι.\nΤαυτόχρονα, θα υπάρχουν στο χώρο, παρουσιάσεις από σχολές χορού και νεανικά μουσικά σχήματα αλλά και σταθμοί με ζωγραφική, face painting και άλλες εκπλήξεις. Κατά τη διάρκεια της εκδήλωσης, δημοφιλείς ποδοσφαιριστές από τις ομάδες ΑΠΟΕΛ, ΟΜΟΝΟΙΑ και ΟΛΥΜΠΙΑΚΟ, θα μοιράζουν αυτόγραφα.\nΘα γίνουν ειδικές διευθετήσεις ώστε η λεωφόρος Μακαρίου να παραμείνει κλειστή για τα αυτοκίνητα καθ’ όλη τη διάρκεια της εκδήλωσης. Έτσι τα παιδιά θα απολαμβάνουν το παιχνίδι τους με ασφάλεια.\nΗ όλη εκδήλωση θα έχει φιλανθρωπικό χαρακτήρα. Με αυτό το σκεπτικό, κάθε παιδί που συμμετέχει στις ομάδες ποδοσφαίρου του σχολείου του θα καταβάλει το συμβολικό ποσό του ? 1. Όλα τα έσοδα από την εκδήλωση θα διατεθούν στο Πολυδύναμο Κέντρο Λευκωσίας και στο Ίδρυμα Αροδαφνούσα.\nPosted in: UncategorizedTagged : 12 οκτωβρίου 2013,pop up nicosia\nΒασίλης Καρράς στο Live Blinkers Club, 1 Νοεμβρίου 2013\nCyprus Rally 11-13 Οκτωβρίου 2013


Ένα το βενζινάδικο στην Πάτμο κι αυτό ξέμεινε από καύσιμα! - LEROS NEWS\nΠρωτοσέλιδο Δωδεκανησιακά νέα Ένα το βενζινάδικο στην Πάτμο κι αυτό ξέμεινε από καύσιμα!\nΠολλοί διερωτώνται γιατί ο δήμος Πάτμου δεν έχει προχωρήσει την απόφαση που πήρε πριν αρκετούς μήνες, να παραχωρήσει και άλλο δημοτικό χώρο ώστε να δημιουργηθεί και τρίτο βενζινάδικο στο νησί μας. Η επιτροπή που ορίστηκε για την εξεύρεση του κατάλληλου χώρου μέχρι αυτή τη στιγμή έχει χωροθετήσει και αν ναι γιατί δεν προχωρά η υλοποίηση της απόφασης;\nΤο ίδιο φαινόμενο της έλλειψης, είχε συμβεί τις μέρες του Δεκαπενταύγουστου και είχε ξεσηκώσει θύελλα διαμαρτυριών.\nΗ Πάτμος έχει δύο βενζινάδικα. Το ένα είναι κλειστό για επιχειρηματικούς λόγους και το άλλο το παλιότερο συχνά δεν έχει καύσιμα.\nΟ Δήμος έχει μισθώσει τον εν λόγω χώρο σε ιδιώτη για βενζινάδικο. Στη συνέχεια διάφοροι λόγοι οδήγησαν την εταιρεία προμηθευτή να διαχειρίζεται το βενζινάδικο οικονομικά.\nΣύμφωνα με έγκυρες πηγές η σύμβαση του Δήμου με τον ιδιώτη δεν περιέχει την ρήτρα ασφαλείας για αμετάκλητη και συνεχή τροφοδοσία του νησιού από καύσιμα, άλλως η σύμβαση λύεται αυτόματα με τον ιδιώτη.\nΤις χρονιάρες αυτές μέρες η έλλειψη καυσίμων αποτελεί δυσφήμιση για το νησί μας.\nΠληροφορίες από την πλευρά του Δήμου αναφέρουν ότι αύριο Παρασκευή το απόγευμα θα βρίσκεται στο νησί το σκάφος της εταιρείας για να μας προμηθεύσει καύσιμα.


Όμορφο και αστραφτερό χαμόγελο | Ι LOVE STYLE\nΑποκτήστε και διατηρήστε το πιο όμορφο χαμόγελο με τη νέα οδοντόβουρτσα Jordan Green Clean.\nΕίναι σημαντικό να διατηρούμε το χαμόγελό μας όμορφο και υγιές, μέσα από σωστή στοματική υγιεινή - άλλωστε, ένα λαμπερό χαμόγελο μας κάνει να φαινόμαστε πιο ελκυστικοί. Παράλληλα, πρέπει να γνωρίζουμε ότι η στοματική υγιεινή μπορεί να επηρεάσει και τη γενικότερη υγεία του ανθρώπου; Ο χρυσός κανόνας της στοματικής υγιεινής, λοιπόν, είναι το 3x3x3! Βούρτσισμα για 3 λεπτά, 3 φορές την ημέρα και αλλαγή οδοντόβουρτσας κάθε 3 μήνες.\nΠοια όμως είναι η κατάλληλη οδοντόβουρτσα για εσένα; Την απάντηση έρχεται να σου δώσει η σκανδιναβική μάρκα Jordan με τα προϊόντα στοματικής φροντίδας που δημιουργεί και διανέμει παγκοσμίως.\nΗ εταιρεία ιδρύθηκε το 1837 και άρχισε να παράγει οδοντόβουρτσες ήδη από το 1927. Σήμερα η Jordan είναι ο ηγέτης στην αγορά οδοντόβουρτσας στις σκανδιναβικές αγορές κι όχι μόνο ενώ έχει ισχυρή παρουσία σε πολλές αγορές παγκοσμίως, συμπεριλαμβανομένης και της Κύπρου.\nΤα προϊόντα της Jordan, βραβευμένα από τα βραβεία Reddot για σχεδίαση προϊόντος, είναι κατασκευασμένα με ποιοτικά, ασφαλή υλικά και έχουν σχεδιαστεί για απόδοση και άνεση. Η κινητοποίηση της χρήσης της οδοντόβουρτσας είναι σημαντική για την Jordan και ενθαρρύνεται σε όλα τα εργονομικά σχεδιασμένα προϊόντα. Η Jordan διαθέτει μια σειρά προϊόντων που ταιριάζουν στις διαφορετικές φυσικές και αισθητικές προτιμήσεις του παγκόσμιου καταναλωτή.\nΣήμερα, η Jordan λανσάρει τη νέα υψηλής ποιότητας οδοντόβουρτσα Green Clean η οποία είναι φτιαγμένη από ανακυκλώσιμα υλικά ενώ είναι διαθέσιμη σε soft & medium, και σε 4 διαφορετικά χρώματα. Μια οδοντόβουρτσα που είναι σχεδιασμένη με την σκανδιναβική τελειότητα για όλους εμάς που θέλουμε έναν πιο πράσινο τρόπο ζωής.\nΒιωσιμότητα χωρίς συμβιβασμούς\nH Jordan Green Clean συνδυάζει μεγάλη λειτουργικότητα και αποτελεσματικότητα, μοντέρνο σχεδιασμό και βιώσιμα υλικά. Στη διαδικασία σχεδιασμού, τίποτα δεν αφήνεται στην τύχη και όλα τα υλικά επιλέγονται προσεκτικά με γνώμονα το περιβάλλον. Η χειρολαβή είναι κατασκευασμένη από 100% ανακυκλωμένο και εγκεκριμένο από την FDA (Food & Drug Association) πλαστικό που προέρχεται από δοχεία τροφίμων, όπως κύπελλα γιαουρτιού. Οι τρίχες (bristles) είναι κατασκευασμένες από βιολογικό νάιλον που προέρχεται από φυτά καστορέλαιο - μια ανανεώσιμη πηγή. Το κουτί συσκευασίας είναι κατασκευασμένο από ανακυκλωμένες ίνες χαρτιού από προϊόν με βάση το χαρτί και η ετικέτα συσκευασίας είναι κατασκευασμένη από χαρτί πιστοποιημένο με FSC, εξασφαλίζοντας ότι προέρχεται από δάση με βιώσιμη διαχείριση.\nΗ Jordan Green Clean είναι περήφανος νικητής στα βραβεία του EPRO (Ευρωπαικός Οργανισμός Ανακύκλωσης Πλαστικών). Έχει πάρει το βραβείο για το Καλύτερο Ανακυκλώσιμο Πλαστικό Προϊόν για το 2019.